
Medeae Fabula 
Secundum Monumenta Artium Literarumque Enarratur. 


1 Cap. 1. — De Medeae stirpe ac patria. 


Medeae patrem Aeeten fuisse, omnes scriptores consentiunt. Mater ejus 
apud Hesiodum (theog. 96G) Tévio filia Oceani, apud Apollonium 3. 243 et 
Apollodorum 1. 9, 23 Eiovia nominatur, apud Tzetzem (ad Lyc. 174) varia lectio 
est Ei6oto. Secundum Diodorum 4. 45 ejus mater Hecate est filia Persae fratris 
Aeetae, regia Taurici atque (Hesiod. th. 489) Asteriae. Quamobrem Hecate 
etiam Perseis nomiuatur. Aeetae patrem fuisse Helium, omnes scriptores 
consentiunt Medeae stirps igitur a Diis oriunda est. Mater Aeetae apud 
Homerum (Od. 1G. 139) et Hyginum Perse filia Oceani, apud Hesiodum (th. 
956) et Apollodorum 1. 9, 1 Perseis Oceanine appellatur. Ab Eumelo (sch. a. 
Pind. OL. 13. 75) mater Antiope, secundum Argonautica, quae Epimenides 
scripsisse dicitur (sch. ad. Ap. Arg. 3. 242) Ephyra, secundum Orphica 1216 
Asterope nominatur. 


Praeter Medeam Aeetae et Idyiae filiam fuisse Chalciopam Apollonius 3. 
Apollodorus 1. 9, 23 Hyginus (fab. 19) retulerunt. Apud scholiastam (ad Ap. 
Arg. 2. 1123) Jophossa 2. 1149 etiam Euenia vel Ophiusa nominatur. 


Apollodorus et Hyginus etiam retulerunt, filium Aeetae et Idyiae fuisse 
Absyrtum qui apud scholiastam (Eur. Med. 169) Axyrtus et in tragoedia Di- 
caeogenis, quae Medea inscripta fuit, Metapontius et in Timonactis Scythicis 
Phaeton nominatur. Secundum Diodorum 4. 45 et Pacuvium (cf. Cic. d. nat. 
deor. 3. 9) et Justinum 42. 3 frater Medeae Aegialus, ejusque soror Circe 
nominatur, quam Aeetae sororem esse Homerus (Od. 18. 139) Hesiodus 
(th. 957) Apollodorus 1. 9 tradiderunt. A Sophocle in Colchis mater Absyrti 
Neaeris vel Neaera, Medeae autem mater Idyia nominatur (cf. sch. ad. Ap. 4. 
223). Ab Apollonio ipso mater Absyrti Asterodea, a scholiasta 3. 242 Eyrylyte 
vel Eriauge etiam Hypsea vel Ipsia appellatur, quae nympha fuisse, et ab 
Aeete post Idyiae mortem in matrimouium ducta esse dicitur. 


Patria Medeae apud Homerum et Mimnermum Aea vel insula Aeaea, 
apud Eumelum et Ptolemaeum Gaea, apud Stephanum (s. v.) Dia nominatur 
atque sita est, ubi sol oritur. Hesiodus et Simonides terram Aeetae omiserunt, 
Eumelus apud scholiastam ad Pindarum (Ol. 13. 75) et Pausaniam 2. 3, 18 
et Tzetzem 175 narrat, Aeeten ab Helio patre Ephyraeam terram, cui postea 
erat nomeu Corintho, accepisse aliquanto autem post eum terram Buno 
tradidisse et in terram Colchidem migrasse. Eumelus primus patriam Medeae 
Colchidem nominavit. Pindarus tantummodo Phasidem fluvium populumque 
Colchorum nigris oculis commemoravit. A posterioribus scriptoribus modo 
KoAyí6oc vàc cf. Aesch. Prometh. 415. modo oio KóXyic (Herod. 1. 2) modo 
KóXy«v oio (Eur. Med. 2) modo Ko2 yx, yf; (Apolld. 1. 9, 23) modo KóXyic et 


terra et urbs nominatur. Urbs a Diodoro 4. 48 Sybaris, a Callimacho apud 
Strabonem 1. 45 a Stephano et Tzetze 144 etiam a Propertio 2. 1, 73 Cytaea 
nominatur, quamobrem Colchi (Apoll. 2. 1269) Cytaei et Medea saepenumero 
Cytaeis appellatur. Etiam Pitye vel Pityea, cui postea erat nomen Lampsaco, 
urbs Aeetae nominatur (sch. Apoll. 1. 933). 


Ceteri autem scriptores consentiunt Colchidem esse in extremo ponto 
Euxino, ubi Phasis fluvius in mare effunditur, sitam. 


Apud Homerum Aeetes óAoóq9pov ab Hesiodo autem óioxgegric Dau ec 
nominatur. In anthologiae Graecae appendice (ed. Tauchn. 329) Aeetes KóA- 
yotot 10Auyeoootot &va& appellatur. Munimenta grandia urbis, splendoremque 
arcis copiose Apollonius (Arg. 3. 215-24G), Orphica 765 describunt, atque 
opes divitiasque Aeetae praedicantem Apollonius 4. 1182 Alcinoum regem 
Phaeacum introduxit. Animum Aeetae durum superbum iracundum fuisse 
omnes scriptores consentiunt. Etiam monumenta, in quibus depictus est, de- 
scriptionibus respondent. Semper regio habitu modo Phrygio modo Graeco 
vestimento indutus est. 


2 Cap. 2. — De rebus a Medea gestis, priusquam 
Argonautae in Colchidem adventaverunt. 


Apollonius 3. 733 narrat, Medeam a Chalciopa sorore majore natu, quum 
infans esset, magno cum amore curatam et eruditam esse, deinde adulta 
aetate sacerdotem Hecatae factam ejusque in templo esse commoratam. 
Pulchritudine et venustate eam praeditam fuisse, tradiderunt Apollonius 3. 
836 Orphica 795. Etiam ab Hesiodo (th. 961) &ooqupoc et 998 &£Aoxoric nomi- 
nata est. Etiam monumenta, in quibus ejus effigies, cujusmodi hoc tempore 
erat, expressa est, a scriptoribus non discrepant. In illis autem monumentis, 
in quibus depicta est illo tempore, quo in Graecia versabatur, cum pulchritu- 
dine et venustate modo gravitas severitasque, modo magnus ardor furorque 
mixtus est, ut partim verecundia partim admiratione partim terrore quodam 
commoveamur. Cujusmodi cum picturis etiam descriptiones monumentorum, 
quae exstincta sunt, apud Philostratum atque in Anthologia Graeca conveni- 
unt. Plerumque Phrygio vestimento et mitra ornata, interdum autem Graeco 
habitu picta est. Etiamtunc, adulta aetate Medea animoque integro quum 
esset, Phrixus filius Athamantis et Nephelae in Colchidem adventavit. Hic 
enim atque Helle soror, ne immolarentur, Orchomeno effugerant ah ariete 
aurei velleris, quem Mercurius iis miserat, per mare transportati (cf. Apollod. 
1. 9, 1). Jam Hesiodus et Pherecydes apud Eratosthenem 19 et Mimnermus 
apud Strabonem p. 46 aurei velleris, atque Simonides (schol. Eur. Med. 5) 
purpurei mentionem fecerunt. 


Arietem peperit Theophane filia Bisaltae Neptuno, qui se in arietem mu- 
taverat (cf. Hyg. fab. 188 Ovid. Met. 6. 117). Hellen undis haustam, mareque ab 
ea Hellespontum esse nominatura plerique scriptores tradiderunt (cf. Apolld. 
1. 9, 1. Schol. Ap. Arg. 2. 1147. Herod. 7. 58). Secundum Eratosthenem 19 a 
Neptuno eam servatam esse, ab eoque Paeonem filium secundum Stepha- 
num (s. v. dAÀucnta) Almopem secundum Hyginum (poet. astr. 2. 22). Edonum 
peperisse, apparet. Phrixus solus in Colchidem adventavit, ibique arietem Jo- 
vi Laphystio (Paus. 1. 24, 2) vel Phyxio vel Marti vel Mercurio sacrificavit (sch. 
Pind. Pyth. 4. 428). Secundum Hecataeum (sch. Apoll. 1. 256) aries ipse se ad 
immolandum obtulisse dicitur (cf. Apollon. 1. 763. sch. Ili. 7. 86). Secundum 
scholiastam (Apoll. Arg. 1. 933. 2. 181, 653) et fragmentum Hesiodi (sch. Ap. 
4. 284) Phrixus arietem apud Dipsacum regem Bithyniae immolasse dicitur. 
Secundum ceteros scriptores aureum vellus apud Aeeten in Silva Martis 
in arbore affixit, deinde Chalciopam filiam Aeetae in matrimonium duxit. 
Hercules Phrixi amicus Athamanti patri nuntium fert, Phrixum iter feliciter 
fecisse, quare impedit, quominus Athamas immoletur (cf. schol. Aristoph. 
vespae. 256). Secundum Herodotum 7. 197 filius Phrixi Cytissorus hunc nun- 
tium fert (cf. Sophoclis fragmenta Athamantis stephanoph. Welk. Gr. Trag.). 
Chalciopa Phrixo secundum Apollonium 2. 1157 et Apollodorum 1. 9, 1 peperit 
quatuor filios Argum, Cytissorum, Phrontidem, Melan; secundum Epimenidea 


Argonautica (sch. Apoll. 2. 1123, Paus. 9. 34, 5) etiam filius Phrixi fuit Presbon. 
In Hygini fabula 14, 19 nominantur Phronius, Demoleon vel Deilion, Antolycus, 
Phlogius, atque Argus, Melas, Phrontides, Cylindrus. Apud Tzetzem 318 etiam 
Catis Sorus et filia Helle commemorantur. — Diodorus a ceteris scriptoribus 
discrepat. Phrixus enim ad regem Scytharum, generum Aeetae, venisse at- 
que post ejus mortem imperium accepisse dicitur. Aeetes autem oraculo 
accepto, sibi per peregrinos nautas vellus petentes mortem destinatam esse 
omnes peregrinos interfecisse traditur (cf. Hyg. f. 22). Praeterea Diodorus (4. 
45, 46) tradidit, Medeam Circenque sororem a matre Hecate arte venefica 
esse imbutas. Etiam ab Apollodoro 1, 9, 23 «opuoxíc Medea appellatur (cf. 
Apoll. 3. 27). Circen Diodorus pergit, ab illo rege Scytharum, ad quem Phrixus 
se contulit, in matrimonium ductam, tum, marito occiso, imperio potitam 
propter crudelitatem a civibus, imperio in Phrixum translato, coactam esse, 
in insulam Aeaeam vel Circaeum in Italiam effugere. Secundum Apollonium 
3. 318 Aeetes sororem, Helii curru usus, in Tyrrheniam duxit. Medeam autem, 
Diodorus pergit, initiorem clementioremque animum habuisse eamque ob 
rem peregrinos, quos Aeetes, ut jam supra dixi, interficere solebat, servare 
ausam esse. Quam rem quum Aeetes compertum habuisset, metu patris 
perturbatam in templum Hecatae effugisse. 


Res, de quibus adhuc egimus, compluribus picturis gemmisque illustratae 
sunt. (Cf. Odofredi Muell. arch. artis S. 412, 3. Tólken catal. gemmarum musei 
Berol. p. 278. 4. 2. 139-147.) 


1, In pictura parietis Pompejana (Pitt. Erc. 3. 23 ; Mus. Borbonic. 2. 19. 6. 
19; Zahn Wandg. 2.; Millin Myth. Gall. CIT. 489) Phrixus chlamyde indutus ab 
ariete aurei velleris trans mare portatur. Helle soror crinibus solutis ex undis 
eminet, cui frater, ne in aqua pereat, manus frustra tendere videtur. 2, In 
Cylice (r. Tischbein Vasgm. 3. 2. Millin M. G. CII. 488). 3, in terracotta Musei 
Berol. (Arch. Zeit 1845 p. 37. taf. 27). 4, in gemma musei Berol. (Tólk. 4. 2. 
138.) puella chitone peploque induta ab ariete per undas transmittitur. Millin 
et Tólken eam Hellen appellaverunt, trajectam ab ariete aurei velleris. Accu- 
rate nec, tribus monumentis eandem personam expressam esse, contendi, 
nec, Hellen esse, negari potest, quoniam figurae proprio signo carent, atque, 
fabula exstante, Hellen a Neptuno servatam esse, conjici licet, Neptunum, 
ne in aqua periret, ei arietem misisse, aut ipsum ejus formam accepisse. 
Sed veresimilior est interpretatio Panofcae, qui mulierem Theophanen filiara 
Bisaltae appellavit, qui a Neptuno, forma arietis accepta, per undas trajicere- 
tur, praesertim quum de transformatione Neptuni, ubi Hellen servavit, nulla 
mentio exstet. 


Ceterae interpretationes, quas Bergk et Lauer protulerunt, non ad nostram 
fabulam pertinent. (Cf. Arch. Zeit. 4. p. 214. 5. 47). 5, In interiore parte lepastae 
Musei Berol. (r. Gerh. Berl. Ant. Bildw. p. 279. 996) Phrixus solus ab ariete 
albi velleris per undas transportatur, chlamyde indutus. Albo colore candor 
aurei velleris significatur. 


6, In interiore parte cylicis Gerbardi (r. publ. Phrixos der Herold 2. Progr. 
z. Berl. Winkelm. Fest. 1842) Phrixus chlamyde petasoque indutus, manu ca- 
duceum tenente, ariete vehitur. Alii juvenem, arbitrati sunt, esse Mercurium 
marinum, quum caduceum manu ferret. Mercurius enim saepenumero in 
monumentis ariete vehitur. Sed Gerhard, quum Mercurius arietem Phrixo non 
solum salutis, sed etiam immolandi causa obtulerit atque caduceus modo 
nuntii modo sacrificii perficiendi signum fuerit, recte conjecit, juvenem esse 
Phrixum, cui Mercurius caduceum arietis immolandi causa tradiderit. Ad 
sacrificium etiam pertiuet gladius, quem Phrixus manu tenet in nummo Ge- 
lonis (Mus. d. pr. d. cast. d. Torremuzza 33. 5) ubi chlamyde indutus galeaque 
exstructus ariete vehitur. 8, in pictura parietis Pompejana (Mus. borbon 2. 19. 
2) aries in terram Colchidem exit, in quo Phrixus chlamyde indutus recubat. 
9, In compluribus nummis Gelonis (Torremuzza 33; 3, 4, 6 Paruta taf. 144) 
Phrixus eodem habitu, quo 33. 5. expressus est, gladioque arietem immolat. 
18, Cum his monumentis descriptio exstincti signi apud Pausaniam 1. 24. 2. 
comparanda est. (Cf. Apollon. Arg. 1. 763) quo Phrixus illustratur, oculis in 
aram sacrificam conversis. 


11, Maximi ponderis est pictura in superiore parte alterius lateris maximae 
amphorae ansis volutis in museo Berol. (cf. Raoul Rochelle mou. ined. taf. 35. 
p. 194. Gerhard Apul. Vasbild. Erg. taf. A. 6. p. 3G. Berl. Ant. Bildw. p. 285. N. 
1883). 


In media pictura mulier alata, crinibus promissis, longo chitone prae- 
texto induta, arietem candentis coloris frustra effugere quaerentem, cujus 
cornu altera manu tenet, gladio vulneravit, ut sanguis profundatur. In hanc 
mulierem oculis conversis juvenis Phrygio vestimento mitraque indutus, ha- 
staque armatus cum juvene sedente colloquitur, qui chlamyde indutus, hasta 
gladioque armatus est, crinibus promissis. Ab altera parte stant duae mu- 
lieres sacrificium intuentes, manibus junctis, longis chitonibus praetextis 
indutae, stephanisque ornatae, alterius capite velamine texto. Prope eas stat 
vir robustus chlamyde indutus clava pharetaque armatus. 


In collo amphorae Furiae depictae sunt Orestem fugitivum persecutae. 
Propterea, quod utramque picturam habere quoddam commune vinculam 
oportere putabat, Raoul Rochette conjecit, hoc sacrificium pertinere ad 
Pelopem. Etenim hic a Mercurio arietem accepit, oraculo dato, quamdiu aries 
servaretur, fore, ut mala ab ejus stirpe averterentur. Pelope mortuo, Thyestes 
Atreo fratri arietem eripuit, eaque re occasionem dedit belli. 


Itaque R. R. virum Phrygio vestimento Pelopem, juvenem sedentem Ore- 
stem ejus pronepotem, mulierem alatam Eridem, virum robustum Herculem, 
mulieres Cererem et Proserpinam nominavit. Hoc modo tres res, quae non 
eodem tempore gestae sunt, in una pictura per singulos homines signifi- 
cantur. Primum actio arietis accepti per Pelopem, deinde actio rapinae et 
discordiae per Eridem arietem immolantem, denique actio discordiae fini- 
endae per Orestem significatur, cujus fuga in collo amphorae depicta est. 


Verum, etsi fieri potest, ut res, quae non eodem tempore gestae sunt, non 
solum in una pictura sed etiam symbolice per singulas homines significentur, 
tamen in hac pictura haec interpretatio propterea refutanda est, primum 
quod Pelops eadem aetate ab artifice depictus est, qua pronepos, deinde 
quod nec Thyestes nec Atreus, quos primas partes agere oportet, adsunt, 
tum quod aries raptus quidem, verum non occisus est, denique quod non 
explicatum est, cur Hercules atque Ceres Proserpinaque adsint. 


Quamobrem Gerhard (Apul. Vasb. p. 38) arbitratus est, sacrificium esse 
a fratribus factum, ut culpa Thyestae expiaretur. Itaque mulierem alatam 
Teleten appellavit, deam sacrificii perficiendi, juvenem Phrygio habitu Thye- 
sten, juvenem sedentem Atreum. Hercules adest, quoniam (Paus. 5. 13. 3.) 
(Apollod. 2. 7. 2) Pelopi primum sacrificium funebre fecisse dicitur. Etiam 
haec explicatio mihi non placet. Nam primum non apparet, cur Ceres et 
Proserpina adsint, deinde aries illius sacrificii, cui Hercules praefuit, nigro 
colore esse oportebat, tum Thyestes non Phrygio sed Graeco habitu pictus 
sit necesse est, denique nulla fabula exstat, Atreum in gratiam cum Thyeste 
esse reductum. 


Libentius sequor aliam explicationem Gerhardi (Berl. A. Bildw. N. 1883). 
Etiam hic mulierem alatam Teleten appellavit, quae arietem aurei velleris 
mactat, juvenem Phrygio habitu Phrixum, mulierem velamine tectam Mede- 
am, quod major natu esset, alteram Chalciopam Phrixi sponsam. Juvenem 
sedentem Gerhard conjecit esse Jasonem, atque per eum et Herculem esse 
symbolice significatam Argonautarum expeditionem. 


Hoc modo in media pictura initium actionis sacrificio arietis, ab utraque 
parte picturae exitus actionis per duces Argonautarum significatur. Sed, 
quamquam, hoc modo res disponi posse, supra dixi, tamen hic ea interpreta- 
tio rejicienda est, quod juvenis sedens cum Phrygio viro colloquitur. Praeterea 
annotandum est, Phrixum non Phrygio, sed Graeco habitu expressum esse 
oportere, atque Chalciopam (Apoll. 3. 734) majorem natu esse Medea. 


Mea interpretatio est haec. Primum hanc picturam cum Oreste, qui in 
collo amphorae depictus est, cohaerere nego, deinde dico, eam ad arietem 
aurei velleris quidem pertinere sed alio modo, quam Gerbard interpretatus 
est. Ego enim juvenem sedentem Graece habitu Phrixum appello cum Absyrto, 
fratre uxeris, Phrygio habitu colloquentem. In media parte Telete Phrixi jussu 
Jovi Laphystio arietem inmolat. Ab altera parte stat Chalciopa, cujus velamen 
ad nuptias Phrixi pertinet, prope eam Medea minor natu. Hercules adest, ut 
Athamanti patri Phrixi nuntium ferat, filium iter feliciter fecisse. 


Praeterea Phrixi effigiem expressam esse multis gemmis musei Beroli- 
nensis aliisque (cf. Tólken cat. p. 71. 2. 2. 139, p. 278. 4. 2. 141-148; Flangiui 
Apoll. Arg. 1. 434 ; Miliin M. G. 146. 424; Impronte gemm. d. inst. 1. 75. 76. 
6. 32; Tassie Raspe cat. 8634-42; Niederl. M. 845-46; Lond. 557) contendo, 
in quibus secundum descriptionem Tólkeni aliorumque Jason fictus est, qui 


aureum vellus rapit. Sed quoniam Medea, ubi Jason hanc rem gerit, adsit, ne- 
cesse est, in omnibus autem gemmis Jason solus eodemque modo indutus et 
armatus est, quo Phrixus in nummis Gelonis, deinde quum in gemmis (Millin 
424. Tólken 142. 143. 147) ara cum capite arietis, et in gemmis (Tólken 144. 
145) aries ipse prope aram stat, utraque autem res ad Jasonem pertinere ne- 
quit, contendere audeo, hunc juvenem esse Phrixum, qui in gemmis 144. 145. 
arietis immolandi consilium cepit, in ceteris autem, sacrificio facto, vellus 
in arbore vel in columna 144-146 affixit, quae a dracone custodita est. Huc 
accedit, quod Pausanias 1. 24. 2, ut jam supra dixi, signum descripsit, in quo 
Phrixus oculos convertit in victimam flammis combustam, quod gemmis 142. 
143. 147 specimini propositum fuisse videtur. Avis, quae in gemmis 144-146 
in columna sedet, ab interpretatoribus iynx appellatur. Guum Jasonem esse 
juvenem negaverim, haec avis non apta est ad dispositionem signi. Itaque 
ego arbitror, cornicem esse vaticinio praeditam, a qua Phrixus mandatum 
Mercurii accepit arietis immolaudi. 


Cujusmodi cornices in silva Martis, ubi aureum vellus ab arbore depen- 
debat, fuisse Apollonius 3. 936 tradidit. 


3 Cap.3. — De Medea Argonautarum adjutrice. 


3.1 De Jasonis stirpe ac patria. 


Argonautarum expeditio brevissime ab Homero Hesiodo Minmermo com- 
memoratur. Jason, quem ducem eorum fuisse plerique scriptores consentiunt, 
fuit secundum omnia scripta monumenta filius Aesonis, de cujus stirpe Ho- 
merus (Od. 11. 235) tradidit. Mater ejus apud Apollonium 1. 232 et Hyginum 14 
Alcimede ab Apollodoro 1. 9, 16 Polymede, ab scholiasta (Od. 12, 78) Polymele, 
a Diodoro 4. 58 Amphinome, a scholiasta (Apoll. Arg. 1. 45, 238) Periclymene 
et Polypheme, a Stesichoro Eteoclymene, a Tzetze (ad Lyc. 872) Arne vel 
Scarphe (Chiliad. 7. 988) Rhoeo appellatur. Frater Jasonis Promachus ab 
Apollodoro 1. 9, 27 et Diodoro 4. 58 commemoratur, sororem Hippolyten 
Odofredus Mueller (in tert. append. Orchomeni) profert, cujus mentionem 
praeterea non inveni. Apollonius 1. 288 contra tradidit, Aesoni Jasonem 
solum ab Alcimede esse partum. 

Patriam ejus Jolcum ad Pagasaeum sinum in Thessalia fuisse omnes 
scriptores consentiunt. Jasonem a Chirone in Pelio monte educatum esse 
Pindarus et Hesiodus (sch. P. Nem. 3. 92) tradiderunt. Etenim quum Pelias 
frater Aesonis, oraculo accepto, mortem sibi ab Aeolide destinatam esse, 
Jasoni insidias paravisset, ejus propinqui Peliam mendaciis, puerum periisse, 
fefellerunt, ipsum autem arcano ad Chironem duxerunt. Antea Diomedes 
appellatus esse, a Chirone antem ei nomen Jason datum traditur (cf. Arch. 
Zeit. 1845 p. 178; Natal. Com. 6. 8; Bull. 1838, 13). Sed quam adolevisset, 
vestimento Magnetum indutus hastisque armatus ad patrem reversus, a Pelia 
qui regno potitus est, imperium repetivit. A Pindaro abhorret Pherecydes 
(schol. Od. 12. 78). Nam, Aeson postquam mortem occubuit, a Pelia tutore 
imperio suscepto, Jason agram prope Anauram fluvium coluisse dicitur (cf. 
Apoll. 1. 9. Hygin. 12). Quondam, quum Jason, ut sacrificio Peliae adesset, 
fluvium transiret, eum unum calceum amisisse, Apollodorus 1. 9, 16 tradidit. 
Secundum Hyginum (f. 13) et Apollonium 3. 78 calceum amisit, ubi Junonem, 
quae se ad eum contulerat, quod, ut jam Homerus (Od. 12. 69) narravit, amore 
ejus incensa erat, trans Anaurum vel Enipeum vel Euenum fluvium transpor- 
tavit. Pelias autem, altero oraculo accepto, cavendum esse a monocrepide, 
quum Jasonem conspexisset, metu ejus perturbatus secundum Pindarum 
et Apollonium 3. 338 eum jussit aureum vellus reportare ut manes Phrixi 
expiarentur. Secundum Apollodorum 1. 9. 16. Jason interrogatus, quomodo 
se in eum gereret, a quo sibi mors immineret, Peliae respondisse dicitur, 
se mandatum ei daturum esse, aurei velleris reportandi. Tum Pelias ei hoc 
mandatum dedisse traditur. 

Diodorus 4. 4G narravit, Jasoni, cujus animus magnis a majoribus rebus 
gestis inflammatus esset, a Pelia, quem audacia juvenis timore implevisset, 
persuasum esse, ut, animo satisfaciendi causa, aureum vellus reportaret. He- 
siodus (th. 995) nullam causam expeditionis annotat, nisi Peliae insolentiam. 

Tum Pindarus pergit, Junonem Pelasgicam quae secundum Apollonium 2. 14. 
3. 1135. 4. 243. Peliae succensuit, quod sacrificium ejus neglexisset, Jasonem 
magno animo implevisse et effecisse, ut navis Argo aedificaretur. In Orphicis 
668 animus ejus demissus et perculsus ab ea relevatur. Apud Apollonium 1. 19 
Argus filius Arestoris vel Alectoris (Diod. 4. 41) apud Apollodorum 1. 9, 16 Ar- 
gus filius Phrixi navem aedificat. Apud Athenaeum (7. 12. p. 296) (cf. Welk. Tril. 
311) Glaucus, apud Ptolemaeum (Heph. 2) Hercules nominatur. In Orphicis 
66 jubet Inno Minervam Tritogeniam navem exstruere (cf. Val. Flac. 1. 385) et 
partem quercus Dodonaeae sermone praeditam adjungere (cf. Apoll. 4. 58G, 
1. 525; Orph. 265; Flacc. 1. 382; Apolld. 1. 9, 16). Hercules postquam munus 
ducis recusavit (Apoll. 1. 348; Hyg. 14; Orph. 388) Jason dux creatur, atque 
posteaquam parentibus Aesoni et Alcimedae (Apoll. 268-38G) tum Iphiae 
seni sacerdoti Dianae (313) denique Chironi de Pelio monte descendenti 
(553. Orph. 38G) valedixit, atque Apollini Pagasaeo (368) Diisque marinis 
(Orph. 336) sacrificavit, cum Argonautis navem conscendit. 


Secundum Dionysium (ap. Appolld. 1. 9. 19) et Diodorum 4. 41, qui illum 
secutus esse videtur, Hercules dux Argonautarum est. In Aretia insula (Ap. 2. 
1128) Jasoni occurrunt filii Phrixi, Argus, qui apud Apollodorum 1. 9, 16 navem 
aedificaverat, Cytissoros, Phrontis, Melas, qui patris jussu post ejus mortem, 
ut hereditatem caperent, Colchide reversi atque naufragio ad insulam delati 
sunt. Jason quamvis eum moneant, Aeeten esse cavendum, tamen cum iis 
Colchidem iter persequitor. 


Secundum Hyginum (f. 3, 1 Mythol, ed. Bode 23) Phrixus ab Aeete occisus 
est, secundum Pausaniam 9. 34, 3 ipse Orchomenum reversus, secundum 
Apollonium (2. 1151. Orph. 794) apud Aeeten morbo exstinctus est. 


Jasonem pulchritudine et venustate ceteris Argonautis praecelluisse, non 
solum scriptores consentiunt (cf. Apoll. Arg. 1. 775. 3. 956. Orph. 886) sed 
etiam ex monumentis, quae exstant, atque ex descriptione deperditorum 
apparet. In plerisque monumentis Jason imberbis adulta aetate chlamyde 
indutus exprimitur. Interdum barbatus et virili habitu, etiam more Magnetum 
(cf. Pind. Pyth. 4) indutus est. Cum illo habitu descriptio Philostrati jun, 7. 
convenit: i00 xe Tio) Beoet xoü prov xat 7) xóur, &avO7, &od euet x6 uxo. 


Jasonis effigies statua illustratur, quae, priusquam Winkelmann eam 
illustraret, Cincinnatus nominari solebat, quia restaurator ineptus aratrum 
adjunxerat (cf. Description d. mus. Roy. 183G. N. 718; Maffei Raccolt. d. stat. 
ant. 78; Mus. d. ant. par Bouillon. 2. 6; Mus. franc. par Rohil-Peronville et 
Laurent. 3. 15; Clarac Mus. d. Louvre p. 389, capite antiquo ab altera statua 
adjuncto, cf. Visconti M. Pioclem 7. p. 181; Cop. e Hadriani villa Tiburtina in 
museum Monac. portata, Beschr. Glypt. Kleuze u. Schorn. 158; in Britanniam 
portata; cf. Bótt. Amalth. 3. p. 242 in shelnburnhouse; cf. Goede Reis. in 
Engl. 4. p. 43 in Landsdownehouse; cf. mus. cap. 3. 51; similis statua minor 
invenitur cf. Pioclem. 3. 48; mus. franc. 3. 48; Clar. pl. 814 O. M. Arch. d. K. 
8. 157, 3; Millin M. G. CII. 416). Juvenis chlamyde indutus pedem in lapide 

posuit, ut calceum sibi in duceret. Alter calceus juxta lapidem situs est. Ocoli 
juvenis a calceis aversi sunt. Winkelmann, quum aratrum falso esse adjunctum 
appareret, javenem Jasonem appellavit, cujus oculi ad Junonem conversi 
essent, quae supplex adventaret, ut trans fluvium trajiceretur, quo fieret, ut 
alterius calcei inducendi oblivisceretur. Visconti annotat (cf. Stuart 2. ch. 1. pl. 
3G A.) duos viros eodem situ in Partheno esse expressos. Odofredus Mueller 
(S. 157, 3) arbitratur, fere eodem tempore hanc statuam esse fictam, quo 
gladiatorem Borghesianum. 

Aedificatio navis multis anaglyphis fictilibus, ex quo numero una in Museo 
Berol. invenitur, illustratur. 1. Minerva duos viros barbatos, chitonibus indutos 
navem aedificantes adjuvat. Alter vir galea armatus est. Eodem modo armatus 
2. in anaglypho aeneo vir barbatus navem aedificat, quocum Minerva et 
Mercurius colloquuntur (cf. ad. 1 et 2. Flangini. Ap. Arg. Taf. 1. 2; Winkelm. 
Mon. Ined. 1; Millin G. M. 13G. 417, 185. 418; O. Muell. D. A. K. 2. 22. N. 238; 
Combe terrae. Br. M. pl. 18. N. 16; Campana oper. d. plast. taf. 5; Zoega bass. 
45). 3. In gemma Tusca (Micali stor. 116, 2) vir barbatus navem aedificans 
inscriptione EASUN illustratur. 4. Simili modo vir barbatus in gemma coll. 
Pourtales (Impr. gemm. d. inst. 3. 64) insculptus est, sed inscriptione caret. 

In anaglyphis Minerva adest, quoniam vel sua sponte vel Junonis jussu 
navis aedificationi praefuit. Mercurius adest, quia Deo, qui Phrixo arietem 
miserat, reportatio aurei velleris curae maximae sit, necesse est. Viros galea 
armatos in gemma Cab. Pourt. et anaglypho aeneo (cf. Mill. M. G. 185. 418) 
atque alterum virum barbatum in anaglypho fictili (Millin G. M. 138. 417) Millin 
et O. Mueller Argum appellaverunt. Sed filius Alectoris esse videtur, quum 
Argus Phrixi adulta aetate exprimi soleat. Alterum virum in anaglypho fictili 
Millin appellat Tiphyn, O. Mueller servum Argi. Hunc Jasonem appello primum, 
quod in Tusca gemma eodem modo fictus est, deinde quod secundum 
Apollonium 1. 724 etiam Jason ipse, Minerva adjuvante, navem exstruendam 
curavit. Aedificium in posteriore parte anaglyphi templum Pagasaei Apollonis 
esse, cui Jason sacrificium fecit, Millin ingeniose conjecit. 

Navis undis vecta ficta est in anaglypho et nummo (cf. Flangini 1; Millingen 
Peint. vas. gr. div. coll. 52; Millin M. G. 185. 419; 111. 426; cf. Pausan. 1. 18, 1, 
ubi Argonautarum expeditionem a Micone pictam commemorat). 

Aliae res ab Argonautis, antequam advenerunt Colchidem, gestae et 
monumentis illustratae (cf. O. Mueller Arch. 8. 412, 4) omittendae sunt, quod 
ad Medeam non pertinent. Uno autem verho annotare volo duas picturas (cf. 
Cab. Dur. 256, 257) ubi Jasonem hastáà armatum coram Mercurio libantem 
inscriptione ASON atque 257 loricatum coram nudo adolescente inscriptione 
EASON illustratum conspicimus. 


3.2 De Argonautarum adventu apud Aeeteu. 


De hac re jam Pindarus brevem mentionem fecit. Copiosius Apolloniua 3. 
166-395 narrat, nave ad Circaeum appulsa 288 Jasonem cum filiis Phrixi ad 

Aeetae aedes se contulisse 218-38 earumque magnitudinem splendoremque, 
fontesque quatuor ante portam 222 admiratos esse. Prima iis occurrit 255 
Chalciopa filiosque laeto animo excipit, deinde 268 Aeetes, Idyia cum Medea 
ex aedibus egrediuntur. Nepotes ab Aeete interrogati, cur reversi essent, 
respondent, Argonautas venisse aurei velleris reportandi causa. Tum Aeetes 
magna iracundia, atque timore, ne, quae praedicta sint, eveniant, commovetur, 
Jason autem efficit, ut simulet, iram esse placatam. In Orphicis 775 Juno 
effecit, ut Aeetes in somno conspiceret Medeam prope Phasidem fluvium 
rapi eaque re sibi magnum malum afferri. Quamobrem mane rex cum filiis, 
ut malum sacrificiis averteret, curru ad fluvium vectus, Argonautis in terram 
egressis obviam it, atque postquam causam expeditionis compertam habuit, 
minis eos insequitur. Diodorus 4. 46 narrat, nave prope templum Hecatae 
appulsa, Argonautas Medeae obviam esse, quae in illud templum metu patris 
effugit. 

Adventus Argonautarum praeclara pictura in superiore parte alterius 
lateris maximae amphorae Rubinae, quae nunc in museo Monac. invenitur, 
illustrata est (cf. Monit. d. 2. Sic; Dub. Maisonneuve 44). 


Pictura in tres partes dispertienda est. In media parte senex calvus, 
barbatus, peplo indutus, manu sceptrum tenente, ab juvene laureato, nudo, 
gladio hastaque armato tesseram, in qua XIX/Y 4O, inscriptum est, accipit. 
Ante pedes senis hydria sita est. Altera pars picturae a media columna 
ionica separatur. Mulier chitone longo praetexto induta, capite velamine 
tecto stephaneque ornato, cum quinque juvenibus laureatis, chlamydibus 
indutis, hastisque armatis colloquitur, quorum vultus laetitia exhilarantur. 


In altera parte mulier provecta aetate cum virgine, cujus manus supra 
pectus junctae sunt, colloquitur. Utraque longo chitone praetexto, velamine 
stephaneque ornata est, vultu significante, ut animus valde commotus sit. 


Odofredus Mueller hanc picturam (Arch. d. K. S. 412, 4) brevissime ex- 
plicavit Ankunft der Argonauten bei Aietes; einer bringt ihm eine gastliche 
Tessera von Sisyphos in Bezug auf Aietes korinthische Herkunft; Jason und 
Medea schliefsen ihr Liebesbündniss. Juvenem igitur proxime mulierem 
Jason em appellat cum Medea coram quatuor Argonautis sponsalia facien- 
tem. Quilibet Argonauta epistola Sisyphi Aeetae iram mitigat. Hydria autem 
duaeque mulieres non explicantur. 


Panofka igitur hanc explicationem (Arch. Zeit. 2. p. 256) refutavit, atque 
res apud Phaeaces esse gestas conjecit. Senem igitur Alcinoum appellavit, 
cui Glaucus Argonautarum gubernator epistolam Sisyphi tradit, ut regis gra- 
tiam facilius conciliet. Mulierem senem Areten appellavit quae cum Medea 
mundo nuptiali ornata colloqueretur. In altera parte Nausicaa coram quatuor 
Argonautis Jasonem certiorem facit, nuptias ejus et Medeae parandas esse, 
ne Colchis eam persecutis tradatur. Panofka arbitratus est senem appellari 
non posse Aeeten propterea, quod Graeco habitu sit. Verum in anaglyphis 
marmoreis (cf. Beger spid. ant. 118. Clarac 199) eodem Graeco habitu fictus 

est. Panofkae interpretatio autem rejicienda est primum quod Medea nuptiali 
mundo caret, eodemque modo indutus est, quo ceterae mulieres, deinde 
quod mulier cum juvene colloquens major natu est, quam ut Nausicaa esse 
possit, tum quod hospitium non ab gubernatore navis, sed a duce expeditio- 
nis appetatur necesse est, deinde quia inter tres tam arcte in una pictura 
conjunctas res nulla continuatio seriesque reram est, atque preces hospitii 
et nuptiarum apparatus uno tenore nec cogitari nec pingi possunt, tum quod 
adventus Colchorum, quae est res maximi ponderis, nulla re significatur. 
Cogitari quidem potest, juvenem, qui Glaucus nominatus est, esse Absyrtum 
aliumve ducem Colchorum, qui Medeam persecuti sunt, praesertim quum 
epistola Sisyphi, quoniam Aeetes Corintho oriundus est, non inepta sit. Sed 
hanc rem Panofka probare nequit, quod Phrygio habitu caret. Praeterea hy- 
dria non explicatur, denique haec pictura cum pugna Jasonis cum dracone 
cohaeret, quae in inferiore parte amphorae depicta est, atque cum nuptiis 
apud Phaeaces nullo modo cohaerere potest. Equidem igitur censeo, res, 
ut jam Odofredus Mueller conjecit, apud Aeeten esse gestas atque hanc 
interpretationem propono. 

Jason cum filiis Phrixi ad Aeetae aedes adventavit, quae ionica columna 
significantur. Ad fontes ante portam hydria spectat. Mulierem prope colum- 
nam Chalciopam appello cum filiis colloquentem. Propterea, quod mater 
prima iis occurrit (cf. Apoll. 3. 255) vultus eorum gaudio commoventur. Ju- 
venis, qui Aeetae epistolam tradit Jason est. Etenim primum boc munus 
debetur duci, deinde etiam Apollonius, quem pictor secutus esse videtur, 
tradidit a Jasone iram Aeetae esse mitigatam. Epistola Sisyphi haec res 
effici potuit, quoniam et Jasonis et Aeetae propinquus erat. Mulieres appello 
Idyiam et Medeam. Haec pulchritudinem Jasonis admirari, mater autem 
hortari videtur, hospitem esse cavendum. 


3.3 De amore inter Medeam et Jasonem. 


Secundum Pindarum Venus Medeam vi magica iyngis avis incantamentis- 
que amore Jasonis inflammavit, apud Apollonium 3. 288 ff. Medea, Junonis 
Venerisque jussu, Amoris sagitta vulneratur (cf. Orphic. 867). Apud Valerium 
Flaccum 7. 347. Juno et Venus, specie Chalciopae et Circae accepta, blandis 
verbis efficiunt, ut. Medea amore Jasonis inflammetur. Apud Hyginum 21. 
22. Juno Medeae somnianti Jasonem monstrat, cujus pulchritudine amor 
Medeae incenditor. 

Tum, ut Pindarus pergit, Aeetes Jasoni aureum vellus cum hac conditione 
promisit, ut ignivomos aeripedesque boves, quos Vulcanus ei dederat, aratro 
adjungeret, iisque terram araret, ut ceteri scriptores addunt, etiam dentes 
draconis sulcis imponeret, atque cum viris ex iis oriundis manus consereret. 
Aeetes enim secundum Apollonium (3. 1182. Apoll. 1. 9. 23. Serv. ad Georg. 
2. 141) a Minerva dimidiam partem dentium draconis a Cadmo occisi acce- 
perat. Aeetes has conditiones, quibus neminem satisfacere posse putabat, 

praescripsit, quod, ut jam supra dixi, oraculum acceperat, quamdiu vellus in 
silva Martis penderet, fore, ut imperium obtineret. (Cf. Hyg. f. 22). Jam Hesio- 
dus (th. 994) de magnis pugnis Jasonis mentionem fecit. Jason secundum 
Apollonium conditiones animo demisso suscepit, Argum filium Chalciopae 
ad matrem misit quae Medeam persuaderet, ut sibi magica arte opitularetur 
In Orphicis 868. Medea ipsa Argum, qui Colchidem in hoc carmine nondum 
reliquit, ad Jasonem mittit, ut eum certiorem faciat, se auxilium ei ferre velle. 
Tum secundum Apollonium Medeae, post longam animi contentionem amore 
patriae devicto, a Chalciopa persuadetur, ut Jasoni auxilium ferat. Denique 
cum servis ad templum Hecatae se confert, atque secum arcam portat 3. 
86868 in qua unguentum posuerat e herba paratum, quae ex Promethei cruore 
oriunda erat. Interea, ea fidibus canente, 988 Jason ab Argo certior factus 
ad templum venit. 


Post longum sermonem amatorium, postquam Jason promisit, se eam 
in matrimonium ducere velle, Apollonius eodem modo, quo Pindarus narrat, 
Medeam docuisse eum unguento magico usum vi boum vulnerari non posse, 
atque si viri armati e dentibus draconis enascerentur, lapidem iuter eos 
jaciendum esse, quo facto fore ut ipsi manus inter se conserentes perirent. 
Fere eodem modo rem ceteri scriptores tradiderunt. Apud Apollodorum 1. 
9. 23 Medea a Jasone petit, ut fidem jurejurando astringat. Apud Valerium 
Flaccum Juno et Venus, specie Chalciopae Circaeque accepta, Medeam, Iris, 
utriusque Deae jussu, Jasonem ad templum Hecatae ducunt. Diodorus ab 
omnibus abhorret 4. 46. Nam Jasoni nec conditiones ab Aeete praescribuntur, 
nec mentio fit boum, sed Medea fugitiva postquam Argonautis obviam ivit, 
atque Jason jurejurando Medeae jussu affirmavit, se eam in matrimonium 
ducere velle, iis promittit, se noctu dolo efficere velle, ut aureum vellus 
capiant. 


Amor atque conventus primus Medeae et Jasonis permultis monumentis 
illustratur. 


1. Iyngem in anaglypho fictili, quam Combe (terrac. br. Mus. 28. 53) pu- 
blicavit, fictam esse, O. Mueller conjecit. Virum sedentem galea gladioque 
armatum cum juvene colloquentem, cujus manus caveam in lapide positam, 
in qua avis inclusa est, attingit, Combe Alexandrum magnum nominavit, ora- 
culum ab Apolline petentem, avem esse cornicem Deo sacratam. O. Mueller 
eum Jasonem appellavit a Mercurio iyngem donum Veneris accipientem. Sed 
ipse hanc sententiam refutavisset, si idem anaglyphum apud Campanam 
(oper. d. plast. 19) accuratius designatum conspexisset. Etenim quum in 
hac publicatione juvenis laureatus sit, ejusque ad pedes fides ad stipitem 
alligatae sint, apparet juvenem Apollinem esse. Jamque ab interprete haec 
explicatio, quam sequimur, addita est: Aeneam esse ab Apolline, cujus vis 
vaticinandi corvo significatur, oraculum petentem. (Cf. Hyg. 251). 2. Contra 
iyngem pictam esse in vasculo, quod nunc Vindobonae invenitur, contendo 
(Alex. Laborde coll. d. vas. gr. de C. Lamberg 2. 3). Mulier alata, chitone induta, 

in columna ionica insidens juveni chlamyde induto hastaque armato avem 
offert. Conjeci, juvenem esse Jasonem, cui per Iridem nuntiam Deorum Ve- 
nus iyngem avem mittit, ut ejus vi sibi amorem Medeae conciliet. Habitus 
juvenis et mulieris alatae ejusmodi est, ut ad Jasonem et Iridem accom- 
modatus sit. Etiam non offendit, Iridem loco Veneris avem Jasoni tradere. 
Difficilior autem quaestio est, utrum avis iynx sit necne. Namque quum per- 
paucis fabulis iynx illustretur, raro sine ulla dubitatione coutendi potest, in 
qua pictura haec avis depicta sit. Copiose de iynge scripsit Otto Jahn, (Peitho 
die Góttin der Unterredung Programm zum Winkelmannsfest in Greifswald 
1846 p. 14. ff. p. 28. Anm. 121) atque demonstravit, primam ejus mentionem 
Pindarum fecisse, ubi de nostra fabula egit, deinde alteram fabulam esse 
traditam: iyngem nympham, cujus mater Peitho nominatur, Jovem amore aut 
sui aut Jus inflammasse eamque ob rem ab Junone irata in avem mutatam 
esse. Nicander Metamorphoseon 4. apud Antoninum Liberalem (transform. 
9) narravit, filiam Pieri fuisse atque cum Musis certamen musicum inivisse, 
devictam autem ab illis propter superbiam in avem esse transformatam vi 
amoris excitandi praeditam. Ceteros scriptores, qui ejus magicam vim atque 
usum commemoraverunt, Otto Jahn protulit. 3. Itaque Gerhard (Berl. Ant. B. 
p. 261. N. 982) avem longa cauda, quam Venus manu fert, ubi Juppiter Jus 
amorem appetit, iyngem appellavit, deinde 4. illa avis, quam mulier tenet (B. 
A. B. 182G) ubi Paris judicium fert, tum illa avis, 5. quam Pitho manu attingit 
(bass. Neap. Winkelm. M. J. 115; Millin G. M. 173. 548; Inghirami gall Omer. 
18; Guigniaut rel. d. ant. 246. 751; Mus. Borh. 3. 48) ubi Paris ad Helenam se 
confert, denique 6. illa avis, quae ante pedes Calypsus sita est (Millin. G. M. 
114. 444; Peint. d. vas. 1. 3) per quam draco consopitur, iynx appellatur. Sed 
ex his exemplis definite constitui nequit, cujusmodi effigies avis fuerit. Nam 
ejus forma vario modo expressa est. Longa igitur cauda non est propria et 
singularis nota iyngis. In nostra pictora forma avis fere anseris vel gruis esse 
videtur, cujusmodi altera avis ad pedes Calypsus depicta est. 

Quapropter contendere audeo, formam iyngis, partim quia perpaucae 
fabulae de ea exstant, partim quod ejus magica vi ubique et semper usi 
sunt, non fuisse definitam ac singularem atque pictores, ubi avis vi amoris 
excitandi praedita adesset necesse erat, eam vario modo pinxisse. 

Apollonium, ex quo Medeae amorem Jason non iynge sed Chalciopa illi 
persuadente, sibi reconciliavit, ille pictor secutus esse videtur, quem, jam 
supra diximus, Phrixi sacrificium in amphora musei Ber. pinxisse. Pictura 
in inferiore parte amphorae in tres partes divisa est. In altera parte sedet 
mulier longo chitone praetexto induta, capite velamine diademateque tecto, 
cujus ad sellam clypeus et hasta posita sunt. Altera manu sublata juvenem 
chlamyde indutum, hasta et clypeo gladioque armatum admonet. In media 
parte Minerva in suggestu sedens cum juvene colloquitur chlamyde induto, 
gladioque armato, qui speculum manu tenet. In tertia parte duae mulieres 
longis chitonibus praetextis indutae stephanisque ornatae colloquuntur, qua- 
rum vultus animum earum vehementer esse commotum, significant. Raoul 

Rochette (Mon. ined. taf. 35. p. 194) etiam hanc picturam ad stirpem Pelo- 
pis pertinere contendit. Mulierem sedentem appellat vel Dicen vel Areteu, 
quae Orestem admoneat, ut se Athenas conferat, ihique expietur. Athenas, 
arbitratur, significari per Minervam et per juvenem, cujus speculum ostendat, 
hominem esse sacratum. Mulieres colloquentes, ut in superiore pictura, Ce- 
rerem et Proserpinam appellat. Sed, cur Deae adsint, non explicat. Gerhard 
in ea interpretatione, secundum quam in superiore parte Atreus et Thyestes 
in gratiam redeunt, juvenes Agamemnonem et Menelaum appellat. Uterque 
a Dice et Minerva ad fortitudinem admonetur. Agamemnon arma cepit, quo- 
niam gloria helli praecelluit ceteris, Menelai speculum significare dicitur, 
eum mollioris animi atque maritum Helenae esse. Mulieres Clytaemnestra 
et Helena eorum uxores appellantur. In altera interpretatione Gerhard (B. A. 
B, 1883) arbitratus est, picturam pertinere ad vitam domesticam; uterque 
sponsus sponsaque in templum Minervae et Dicae ingressi supplices esse 
dicuntur, ut nuptiae sint felices. Jamque quum superiorem partem amphorae 
alio modo explicaverim, etiam has interpretationes rejici oportet, egoque 
hanc explicationem propono. 

Mulierem sedentem venerabili vultu appello Junonem, juvenem armatum 
Jasonem. Posteaquam Aeetes ei conditiones praescripsit ad Junonem fau- 
tricem Deam se contulit (cf. Orph. 68), quae eam ad fortitudinem admonet, 
armisque instruit. Minerva Argum, quem jam navem aedificantem adjuverat, 
adhortatur, ut arma capiat, quae ad Junonis sellam sita sunt, atque matri 
persuadeat, ut Medea Jasoni auxilium ferat. Haec res in tertia parte illustrata 
est ubi easdem mulieres depictas esse, quae in superiore pictura inveniuntur, 
jam Raoul Rochette intellexit. — Chalciopa enim Medeae sedenti persuadet, 
ut Jasoni opituletur. 

Tali modo in superiore parte amphorae adventu Phrixi, arietisque sacrifi- 
cio initium expeditionis Argonautarum, in inferiore parte Jasonis adventu, 
Medeae persuasioneque exitus rei illustratur. Difficilior quaestio est, cur 
Argus speculum manu teneat. Plerumque, ubi speculum invenitur, est feminis 
ornatui, sed saepenumero, ubi juvenis prope sepulcrum speculum tenet, vel 
mulieres aqua in ferentes apud inferos speculo utuntur, ornatui esse non 
potest. Plerumque interpretes dixerunt, instrumentum esse mysticum, sed 
non addiderunt, quod significaret. Significatio speculi perspicua est, ubi in 
pictura (R. R. Mon. ind. taf. 36. p. 187) Oresti furia, persecuta eum, speculum 
ante oculos ponit, in quo facies mulieris conspicitur. R. R. et O. Mueller recte 
conjecerunt (Arch. d. K. 8. 398, 5) faciem esse Clytaemnestrae, qua Orestes 
parricidii reminisceretur. 

Tali modo apparet, speculum mysticum significare symbolice memoriam 
vel hortationem. Sicut reapse speculo imago alicujus rei repetitur, sie sym- 
bolice eo significari potest, et rei praeteritae memoriam repeti et futuram 
rem praevideri. Sicut furia Oresti memoriam parricidii in mentem revocat, sic 
in nostra pictura Argus speculum a Minerva accepit, ut gloriam praevideret, 
quam sibi fortitudine parare posset. 

Medeae conventus cum Jasone secundum Apollonium 3. 95G picturà 
oenochoae (coll. Jattae. Gerh. Apul. Vas. 6. Ergto. E. 8) Neapolitanae illu- 
stratur. Mulier sedens Phrygio vestimento mitraque induta fidibus, effigie 
gruis ornatis, canit. Quacum colloquitur mulier longo chitone induta, crinibus 
taenia alligatis, altera manu avem, altera flabellum tenente, innixa in labro, in 
quod fontis aqua effunditur. Ab altera parte juvenis appropinquat chlamyde 
indutus, altera manu coronam, altera ramum taeniis ornatum tenente. Ger- 
hard sedentem figuram Paridem appellavit, coram Helena fidibus canentem, 
sed virum appropinquantem non explicavit. Praeterea conjecturam addidit, 
picturam etiam ad vitam domesticam pertinere posse. Sed haec sententia 
probari nequit, quod sedens figura Phrygio vestimento induta est. Propterea, 
quod mihi ea mulier esse videtur, ego eam Medeam appello, quae ante 
templum Hecatae, priusquam Jason adventavit, fidibus cecinit. Ornamentum 
gruis forsitan ad hujus avis magicam vim spectet (cf. Gerh. Apul. Vasb. taf. 
14. Anm. 13. Etr. Camp. Vasb. T. 1). Alteram mulierem Venerem appello, quae 
iyngem avem manu fert, qua Medea amore Jasonis inflammetur. Flabello 
utitur, quod Dea pulchritudinis est. Virum adventantem Jasonem appello. 
Corona ramusque taeniis colligatus significat, eum supplicem esse Medeae. 
Fons, cujus aqua in labrum effunditur, pertinere videtur ad sacrificia quae 
Medea Hecatae obtulerat. 


Cum hac pictura comparandae sunt descriptiones, quas Pausanias V. 18 
de signo in arca Cypseli et Philostratus (jun. 7) protulerunt. In arca Cypseli 
Medea sedens in solio inter Jasonem et Venerem ficta erat, inscriptione 
addita: 


Mrjóetxv. Iáoov vog£et xéAevot 6' Aqgpoótxo. Apud Philostratum loco Vene- 
ris Amorem facem tenentem invenimus. 


Praeterea Medeae conventus cum Jasone in gemmis musei Berol. (cf. Tól- 
ken cat. 4. 2. p. 278. N. 146, 148, 149, 15G) fictus esse dicitur, sed superficies 
earum ita deleta est, ut nihil definite constitui possit. 


Contra anaglyphum vitreum Portlands-vasculi comparandum est (Millin- 
gen Anc. ined. mon. 1. 27. Arch. Zeit. 3. p. 47). In altera parte vasculi mulier, 
cujus supra caput Amor arbore fertur, cum viro adstante manus junxit, viri 
barbati oculis ad eos conversis. Serpentis amplexu mulier est circumplicata. 
In ea parte, quae ad nostram fabulam pertinet, mulier peplo induta, altera 
manu supra caput sublata, altera facem tenente recubat in suggestu. Juvenis 
chlamyde indutus prope eam sedet, mulier sceptrum tenens ab altera parte 
adest. 

Alterum anaglyphum ita explicatum est, ut Peleus cum Thetide coram 
Neptuno congrediatur. Haec interpretatio propterea probanda est, quod 
etiam Pausanias V. 18, ubi Pelei Thetidisque conventum in arca Cypseli 
fictum descripsit, annotavit, Thetidem serpente circumplicatam esse. 

Millingen etiam in altera parte Thetidem et Peleum esse fictos arbitratus 
est, sed quum offendat, in utraque parte unius monumenti fere eandem 

rem expressam esse, atque quoniam anaglypham descriptioni Pausaniae de 
Jasonis et Medeae couventu in arca Cypseli (cf. supra p. 28) fere respondet, 
denique facile fieri potuit, ut artifex aliquis easdem res in uno monumento 
fingeret, quas ab alio fictore in uno monumento arca Cypseli aut ipse con- 
spexerat fictas esse, aut ex Pausania cognoverat: conjectura probanda est, 
si Pausaniae descriptionem sequimur, mulierem in suggestu recubantem 
esse Medeam facem tenentem, quod Hecatae sacerdos sit, juvenem esse 
Jasonem, alteram mulierem Venerem illorum amorem protegentem. In poste- 
riore parte anaglyphi templum Hecatae expressum esse videtur. Res, quae 
ad pedes Medeae sita est, illa arca, in qua herbas magicas posuit (cf. Apoll. 
3. 882) mihi esse videtur. Ipsius vultus significat, animum ejus vehementer 
contentione verecundiae patris cum amore Jasonis esse commotum. 

Anaglyphum marmoreum (cf. Wink. Mon. ined. 72. p. 97. Moritz Gótterl. p. 
281) in quo sedens mulier velamine operta cum viro galea armato, equum 
ducente manus jungit coram juvene hastam ferente, jam demonstratum 
est, non ad Medeae Jasonisque conventum pertinere, ut Winkelmann p. 97 
interpretatus est, sed salutationem esse domesticam discedentis conjugis. 
Serpente, quo genius loci significatur, Winkelmann commotus esse videtur, 
ut tali modo interpretaretur. Filium patris hastam ferentem forsitan Argum 
appellaverit , qui Jasonem ad templum Hecate duxerit. 

Recte autem ad nostram fabulam referendam esse puto picturam in collo 
amphorae maximae Musei Berol. (Gerh. Apul. Vasb. taf. 8. B. A. B. p. 389. 
N. 1822) Mulier Phrygio habitu mitraque ornata in lapide sedens, arcam 
manu tenente, colloquitur com juvene chlamyde induto, gladio hastaque 
armato. Prope eum juvenis eodem habitu saxo est innixus. Ab utraque parte 
picturae duo juvenes alati chlamydibus induti, hastisque armati adsunt. In 
simili pictura vasculi (cf. Gerh. Apul. Vasb. p. 13. Anm. 28 d.) mulier eodem 
Phrygio habitu sedens arcam aperuit. Juvenis, quocum colloquitur, indutus 
est chlamyde petasoque clypeo hastaque armatus. Alterius juvenis habitus 
idem est qui in amphora conspicitur. Juvenes alati non adsunt. Gerhard 
utramque picturam cum altera in eadem amphora 1822 depicta cohaerere 
arbitratus est, atque, quum hac res a Bellerophonte gestae illustrentur, in 
nostris tabulis mulierem sedentem Philonoam filiam Jobatae appellavit, quae 
a Bellerophonte dona nuptialia in arca posita acciperet. Alterum juvenem 
Jobaten patrem, juvenes alatos Timorem Pavoremque appellavit. Sed haec 
horribilia numina partim alio modo fingi solent (cf. Millin G. M. 45. 158, 159) 
partim non accommodata sunt loco, in quo foedus amoris paratur. Tum alter 
vir tam juvenili habitu est, ut pater mulieris esse nequeat. Gerhard ita inter- 
pretatus est, ut habeat haec pictura cum altera commune quoddam vinculum. 
Sed quum praeterea in eadem amphora Herculis pugna cum Geryone et 
Meleagri cum Calydonio apro pictae siut, quae non inter se cohaerent, ego 
contendo, mulierem Phrygio habitu esse Medeam cum Jasone de ejus cer- 
tamine colloquentem, alterum juvenem esse Argum, qui Medeae persuasit, 
ut Jasoni auxilium ferret. Alati juvenes sunt Zetes et Calais filii Boreae, qui 

ex numero Argonautarum eraut, atque in compluribus monumentis, quibus 
res a Medea et Jasone gestae illustrantur, inveniuntur (cf. Millingen Peint. 
div. coll. 6. Maisonneuve 44. 2. Difficilior quaestio est, utrum Medea arcam, 
quam manu tenet, a Jasone acceperit, in eaque dona nuptialia posita sint, 
an in ea herbas magicas secum portaverit, quas Jasoni traderet, ut boves 
superaret. Equidem pro certo habeo, arcam herbariam esse, primum quod, 
Medeam non donis sed vel iynge vel sorore vel Dea persuadente permotam 
esse, ut Jasoni opitulareur, omnes scriptores tradiderunt, deinde quod Medea 
in aliis, picturis, ubi draconem consopit (Maisonn. 44. 2), eadem arca utitur, 
ibique herbaria Bit necesse est. Denique breviter annoto, fortasse propterea 
Herculem, Meleagrum, Bellerophontem, Jasonem in una amphora depictos 
esse, quod unicuique certamen periculosum inenudum erat, et cum Geryone 
et apro et chimaera et bobus Aeetae. 


Praeterea commemorandum est, quum saepenumero picturae invenian- 
tur, ubi mulier sedens cum juvene colloquens arcam tenet, vel fidibus canit, 
nunquam definite coutendi posse, Medeam esse et Jasonem, uisi Phrygio 
vestitu aliave propria nota appareat. 


3.4 De Jasonis pugna cum bobus. 


Jason unguento usus, Aeetes ei secundum Pindarum postquam praeivit, 
(Apollon. 3. 1315. Orph. 878) adjumento Castoris Pollucisque boves siue ullo 
periculo aratro adjunxit, Aeete non majore ira quam admiratione commoto, 
tum draconis dentibus in sulcis impositis, ex iisque armatis viris enatis, 
lapidem inter eos conjecit, eosque, quum ipsi manus consererent, interfecit. 
De hac re jam Sophocles in Colchis (cf. fr. sch. Ap. 3. 1371) et Pherecydes 
(sch. Ap. 3. 1179. sch. Pind. 1st. 7. 13) mentionem fecerunt. 


Pugna cum bobus quatuor anaglyphis et uno nummo illustrator. 1, Anagly- 
phum marmoreum (public. Descr. d. Mus. Roy. 373. Bouillon 3. 51. 1. Clarac. 
pl. 199) in duas partes dividendum est. Altera pars ad Jasonis et Medeae 
nuptias pertinere dicitur. Quamobrem ego hanc explicationem rejiciam, po- 
stea dicendum est. In altera parte juvenis, capite alteroque brachio mutilato, 
bovem exsultantem aratro adjungere studet. Oculis ad hanc rem conversis, 
vir barbatus Graeco habitu, manu sceptrum tenente, propeque eum homo 
adulta aetate sedent. Praeterea juvenis chlamyde caligisque indutus, ha- 
stisque armatus adest. Juvenem Jasonem esse coram Aeete bovem aratro 
adjungentem facile quisque intelligit. Aeeten Graeco habitu esse non offen- 
dit, quoniam eum supra (Maisonn. 44, 1) eodem habitu conspeximus. Clarac 
juvenem armatum Absyrtum appellavit, alterum hominem aut Medeam aut 
Jasonis socium esse arbitratus est. Definite, utrum vir an femina sit, constitui 
nequit, quia lineamenta figurae parum perspicua sunt. Quodsi femina est, 
Medeam adesse, ubi Jason ejus auxilio victoriam reportat, aptissimum, atque 
juvenis armatus Absyrtus appellandus est. Ceteris monumentis comparandis 

dubitatio tolli nequit. 2, In anaglypho (publ. apud Begerum ,spicilegium anti- 
quitatis" p. 118) marmoreo juvenis capite mutilato duos boves aratro adjungit 
ante senem sedentem barbatum gladium et sceptrum manibus tenentem, 
atque juvenem hasta armatum, qui eodem loco invenitur, quo in anaglypho 
(Clarac. pl. 199) ambigua figura sedet. Etiam hunc Jasonem boves coram 
Aeete aratro adjungentem esse non infitiandum est. Juvenis est Absyrtus. 
Sed quum hic solus adsit, altera autem persona non inveniatur, apparere ne- 
quit, quo nomine persona ambigua alterius anaglyphi appellanda sit. Verum 
haec res apparet, anaglyphum (Clarac. pl. 199) esse mutilatum atque primo 
duos boves fictos. Quae res etiam ceteris monumentis illustratur, primum 
fragmento 3, anaglyphi marmorei Taurini (cf. Marm. Taur. 2. Flangini Arg. 2. 
199; Cavaleri ant. Rom. stat. 2. 2; Mus. Ver. 223; Millin. G. M. 175. 424) in 
quo juvenis duos boves aratro adjungit, 4, anaglypho, quo lectus Creusae 
in imagine, de qua postea dicendum est, ornatus est, in quo juvenis duos 
boves aratro adjungit, denique 5, in Neronis nummo (Pedrusi Mus. Farnes. V. 
3, 6) ubi Jason vestimento promisso duos boves aratro adjungit. 


Haec tria monumenta, quamvis inscriptionibus careant, ita explicari 
possunt, quod eodem modo ficta sunt, quo majora cum iis comparanda 
anaglypha (Beg. 118. Clar. pl. 199) quorum significatio, quoniam complures 
personae adsunt, facilius apparet. 


3.5 De Medeae et Jasonis pugna cum dracone. 


A Pindaro, qui Aeeten tradidit Jasoni silvam monstrasse, ubi aureum 
vellus de arbore pependit, spe incitatum, draconem vellus custodientem 
devinci non posse, Apollonius cum plerisque scriptoribus discrepat. Namque 
secundum eum (Arg. 4. 18) Aeetes suspicatus est, filiarum auxilio Jasonem 
boves devicisse. Guo comperto, Medea, post longam animi contentionem 
verecundia patris amore Jasonis devicta, noctu cum arca herbaria ad navem 
Argonautarum effugit 57 Selene gravisa etiam sacerdotem, sicut ipsam amore 
Endymionis, devictam esse. Primus ei obviam it Phrontis Phrixi filius, tum 
Jason, qui tristem ejus animum blandis verbis sublevat. Deinde Medea cum 
Jasone solo in silvam Martis ad aram Phrixi 118 se confert. Tum, postquam 
splendor aurei velleris et atrocitas draconis descripta est, quem Gaea 2. 
1218 in Caucaso prope Typhoneum saxum e Typhonis cruore peperit, a 
Medea, Hecate adjuvante, incantamentis et herba magica consopitur. Tum, a 
Jasone vellere rapto, ad navem effugiunt. Eodem modo Herodorus et poeta 
Naupacticon (sch. Ap. 4. 87) et Pherecydes (sch. Ap. 4. 156) et Antimachus 
in Lyde (44 fr. p. 87) narravisse dicuntur. Apollodorus. 1. 9, 23 addit, Aeeten 
consilium cepisse navis flammis delendae, atque schol. Ap. 4. 59. 86 annotat, 
Venerem Aeeten, quum juxta conjugem Eurylyten consopivisset, ab illa re 
impedivisse (cf. Ovid. 7. Met; Hygin. 22 ff., 1 Myth. ed. Bode 25, 2 Myth. 135 ff; 
Eur. Med. 486; Sen. Med. 466 ff.). In Orphicis 988 Orpheus, Jason et Medea, 

Castor et Pollux, Mopsus in nemus prope arcem Aeetae plenum herbarum 
magicarum, quae copiose describuntur, ad aram Jovis Laphystii aggressi 
diis inferis sacrificia parant. Denique draco incantamentis Orphei et herba 
magica Medeae postquam consopitus est, omnes, a Jasone vellere rapto, ad 
navem effugiunt. Diodorus 4. 48 retulit nihil de dracone. Contra Medea noctu 
cum Argonautis ad nemus muro inclusum, in quo vellus pependit, se contulit, 
excubiasque jussit fores aperire. Colchi, quum propter tenebras nocturnas 
Argonautas conspicere nequirent, foribus apertis, improviso impetu eorum 
devicti, denique aureum vellus raptum est. Ab omnibus scriptoribus abhorret 
Columella 18. 368, qui narrat, Jasonem draconem in Jolco patria interfecisse. 
Etiam Timonactis (1 Sic. achol. Ap. 4. 87, 1217) narratio a ceteris poetis 
discrepat. Jason enim, postquam ab Aeete jussus est, ut etiam Pindarus 
narrat, draconem devincere, dracone consopito, vellus rapuisse, deinde, quum 
illud ad regem reportaret, ab epulante Aeete benigne exceptus esse, denique 
Medeam, quum a patre peteret, eo concedente, in matrimonium duxisse 
dicitur. 

Pugna cum dracone plurimis monumentis illustrata est. 1, Apud Begerum 
(spic. ant. p. 118 ff.) in eodem anaglypho et pugna cum bobus et certamen 
cum dracone ficta sunt. Hoc monumentum etiam (Flang. Arg. 2. 438) linea- 
mentis expressum est, ubi annotatur, id inventum esse in foro Romano et 
positum in ecclesia St. Cosmo e Damiano. Odofredus Mueller (Arch. d. K. 
8. 412, 4) anaglyphum musei Vindobonensis ita describit: Jason die Stiere 
bándigend und den Drachen mit Medeas Hülfe tódtend Relief in Wien. Cujus 
descriptio in catalogo (Marmorw. N. 171) plane lineamentis Begeri respondet. 
Quocirca praesertim, quum nemo comperire possit, ex quibus monumentis 
Begeri lineamenta facta sint, ego conjeci, anaglyphum Begeri idem esse, 
quod nunc Vindobonae invenitur, et fortasse ex ecclesia St. Cosm. in mu- 
seum Vind. tranaportatum esse. O. Mueller autem, qui duo anaglypha et 
Vindobonense, et Flangineum (Jason das Vliess herabnehmend Fl. 2. 438) 
enumerat, ignorasse videtur, et Begeri Flanginique designationem eaudem 
esse et descriptionem catalogi N. 171. Begeri anaglypho respondere. In hoc 
monumento Medea longo chitone induta, capite velamine operto, draconem 
ad arborem taenia alligavit. Definite propter prava lineamenta forma taeniae 
perspici nequit. Draconis caput obstupefactom fumo qui e turibulo sub ar- 
bore posito profunditur, atque demissum est. Scriptores nec de taenia nec 
de turibulo mentionem fecerunt. Jason barbatus chlamyde indutus gladio 
galeaque armatus, brachio mutilato, manum tendit ad vellus, quod de arbore 
dependet. -Barba Jasonis in hoc anaglypho offendit, quod in altera parte 
hujus monumenti, de qua postea dicendum est, imberbis invenitur. Beger 
igitur arbitratus est, barbam a pictore adjunctam esse. Verisimilius autem 
est, quoniam brachium Jasonis defractum est, etiam caput mutilatum et ab 
inepto restauratore additum esse. Hoc anaglyphum Apollonio respondet, ubi 
Medea cum Jasone solo ad draconem se confert. Gemmas, quae ad hanc 
rem relatae sunt, jam supra ad Phrixum retuli. (Arch. Zeit. 5. p. 186) Duo 

aenea signa Campanari (N. 18, 19) describuntur. Juvenis falcifer in arbore 
enixus draconem interficere studet. Jason appellatus est, sed definite, ubi 
nota propria ac singulari monumenta carent, nihil contendi potest. 2, Alio 
modo pugna cum dracone duobus anaglyphis fictilibus illustratur (Combe 
terr. 52. Camp. o. d. pl. 63). Combe appellat mulierem sedentem placentam 
vel pateram offerentem draconi arborem, de qua vellus dependet, amplexo 
Hygieam, O. Mueller nominat Medeam draconem consopientem. Apud Cam- 
panam (pl. 63) fragmentum anaglyphi fictilis depictum est, in quo juvenis 
nudus, mutilato capite, coram tribus viris Phrygio habitu, magno impetu 
vellus appetit, cujus dimidiata pars defracta est. Welcker in supplemento O. 
M. Arch. d. K. juvenem Jasonem aureum vellus rapientem appellat. Tres viros 
armatos Phrygio habitu non explicavit, sed annotavit, partem alteram hujus 
anaglyphi in museo Britannico exstare. Quocirca audeo contendere, anagly- 
phum apud Comben depictum et fragmentum apud Campanam duas partes 
unius monumenti esse. Etenim primum nec Medeara solam nec Jasonem 
solum cum dracone certamen inivisse omnes scriptores consentiunt, deinde 
in fragmento Campanae pes mulieris exstat, tum designationes Combes, ut 
jam supra intelleximus (p. 23), nou accuratae sunt, etiam ipsa nostra desi- 
gnatio tot rimis abundat, ut mutilatum anaglyphum esse videatur, denique 
nullum aliud hujusmodi monumentum musei Britannici notum est, nisi hoc 
ab O. Muellero commemoratum, quod, quoniam Campanae opus ignorabat, 
incolume esse putavit, cujusque Welker accuratam notitiam habere non vi- 
detur, tandem anaglyphum fictile incolume in villa Ludovisa Romae exstat, 
in quo et Medeam draconem placenta consopientem et Jasonem in eum 
irruentem invenimus. Quodsi statuimus unum esse monumentum, omnes 
figuras aptissime dispositas esse non infitiandum est. 

Arbor, quam draco amplexus est, cujusque de ramis aureum vellus depen- 
det, ut in anaglypho Begeri, in media parte posita est. Medea ab altera parte 
draconem placenta consopit, ab altera Jason vellus rapere studet. Difficilior 
quaestio est, quemadmodum tres viri Phrygio habitu clypeis pharetrisque 
armati explicandi sint. His viris exceptis, descriptio anaglyphi in villa Ludovisa 
plane huic monumento respondet. 

Duplex interpretatio mihi fieri posse videtur. Aut, Pindarum artifex si 
secutus est, tres Colchi sunt Jasonem comitati, ut Aeeten certiorem facerent, 
quomodo res gesta esset, aut Apollonium si secutus est, Colchi ab Aeete 
suspicato, fore ut Medea Jasoni opitularetur, praeter eorum opinionem missi 
sunt, ut impedirent, quominus vellus raperetur. 

3, Haec pugna praeclaris picturis illustrata est. In pictura (publ. r. Millin- 
gen peint. d. vas. div. coll. taf. 6) ut in anaglyphis draco arborem in media 
parte amplexus est. Sed maxime offendit, quod aureum vellus non de ea de- 
pendet. Pictor ejus oblitus esse videtur. Prope arborem sedet Medea Phrygio 
vestimento mitraque induta, manu pateram tenente, in qua herba magica 
posita esse videtur. Jason chlamyde brachio implicato, capiteque pileo Thes- 
salorum more tecto, gladio draconem occidere studet. Loco trium Colchorum 

anaglyphi mulier stat in suggestu longo chitone praetexto induta, capite 
cecryphalo tecto, manu admonendi causa sublata. Millingen eam Venerem 
appellavit. Etsi scriptores a monumento discrepant, hanc sententiam secutus 
sum, partim quia ejus venerabilis habitus et suggestus, in quo stat, significat, 
eam esse Deam, partim quoniam amorem Medeae Jasonisque protegebat. 
Ab altera parte juvenis alatus caligis chlamydeque indutus gladioque arma- 
tus per auras fertur. Millingen eum Amorem appellavit. Sed haec sententia 
rejicienda est, partim quod Amor nec caligis nec gladio uti solet, partim quod 
ejus adventus non ad pugnam cum dracone accommodatus est. 


Quo nomine juvenis appellandus sit, apparet, si cum hac pictura 4, amph- 
oram volutis ansatis (Ruvo. Mus. St. Angelo. Neap. r. Bull. Neap. p. 186. Arch. 
Zeit. 1844. p. 233. Monum. d. Iust. 5. taf. 9. Annal. p. 249. c. Abbild.) compa- 
ramus, quae inscriptionibus illustratur. Aureum vellus de arbore dependet, 
quam draco amplexus est. A muliere Phrygia stante quae manu arcam tenet 
et inscriptione MHAEIA illustrata est, draco magica herba consopitur. Juve- 
nis chlamyde indutus, inscriptione FIAXQN, alatusque juvenis, inscriptione 
KAAAT? illustrati, hastis draconem occidere student. Itaque juvenis in altera 
pictura etiam Calais nominandus est. Praeterea tres Argonautae, chlamyde, 
clypeo, gladio hastaque armati in draconem se proripiunt, quos filios Phrixi 
esse puto. Tum vir robustus, pelle leonina indutus, clavam sustulit, ut caput 
draconis perfringeret. Totus habitus ejus atque inscriptio mutilata HP demon- 
strat, virum esse Herculem. Fere omnes quidem scriptores tradiderunt, eum, 
priusquam Argonautae Colchidem advenissent, a navi discessisse. Diodorus, 
qui Dionysium Milesium (cf. Apollodor. 1. 9, 19) secutus est, solummodo retulit, 
Herculem ducem Argonautarum fuisse, eosque usque ad Colchidem duxisse 
(cf. schol. Apoll. Rhod. 1. 1298). Quos igitur vel alios scriptores deperditos, qui 
eandem rem retulerunt pictor hujus amphorae secutus esse videtur. Tandem 
Amor commemorandus est, qui prope Medeam sedens speculum manu tenet, 
ut pariter, atque Argus (R. R. M. I. pl. 35), Medea futuras res praevideat. 


Alteram amphoram ejusmodi in museo regio Neapolitano Gerhard et 
Panofka (Neap. Ant. Bildw. p. 326. N. 143) describunt. 


Medea Phrygio habitu manibus tenet taeniam et pateram. Aureum vellus 
de arbore dependet, quam draco amplexus est, magica vi Medeae consopitus. 
Jason barbatus chitone picto caligisque et gladio exstructus vellus rapit. 
Duo Argonautae saxo et hasta draconem interficere student. Amor prope 
Medeam mala manibus tenet, quae dona amatoria esse solent. — Nunc 
redeundum est 5, ad illam praeclaram amphoram Mus. Monac. (Maisonneuve 
44) cujus superiorem partem, in qua Argonautarum adventus pictus est, supra 
conspeximus. In inferiore parte non in medio sed in extremo loco saxum 
pictum est, in quo vellus a dracone custoditur. Jason chlamyde petasoque et 
caligis indutus, gladioque armatus magno impetu in illum irrumpit. Prope 
eum stat Medea longo chitone praetexto induta, manu arcam tenente, in 
qua herbae magicae inesse videntur, quibus draco consopiatur. Eadem arca 

Medea etiam in aliis picturis (Gerh. Ap. Vsb. taf. 8. p. 13) utitur. Praeterea 
adsunt tres juvenes chlamydibus induti, duoque juvenes alati hastis armati. 
Alati sunt Zetes et Calais filii Boreae. Ceteros appello filios Phrixi propterea 
quod in superiore pictura inveniuntur, atque quia aureum vellus iis maximáe 
curae sit necesse est, quoniam pater eorum suspenderat. 


Ab omnibus scriptoribus abhorrent duae picturae in vasculis et una cae- 
latura in speculo Tusco. 6, In vasculo Perusino (cf. Bull. d. inst. 1846. p. 87. 
Arch. Zeit. 4. 257. Monum. Ined. d. Inst. 5.) Jason gladio stricto, chlamyde 
capite protecto, se in fauces oscitantis draconis irrumpit. Guod haec pictura 
significet, ceteris monumentis comparandis facilius intelligitur. In Cylice 7, 
Musei Gregoriani 2. 86 (cf. Mon. ined. d. inst. 2. 35. Annal. 8. 289; Gerh. Progr. 
d. Arch. Inst. Berl. 1835. Jason des Drachen Beute rec: Welker Rhein. Mus. 
3. 583) Jason inscriptione, IA*ON illustratus, barbatus ex apertis faucibus 
draconis emergit coram Minerva manu noctuam tenente. Ab arbore dependet 
aureum vellus. In Tusco 8, speculo draco Jasonem, inscriptione VEIASUN 
illustratum, chlamyde indutum consecutus, alteram pedem ejus devorasse 
videtur. Ille eum gladio stricto a se defendit. In hac caelatura initium pugnae 
expressum est. Jason, dracone eum consecuto, postquam usitatum modum 
defendendi non accommodatum esse huic pugnae intellexit, consilium cepit, 
Minerva adjuvante, draconis intus occidendi. Haec res in pictura Perusina, 
ubi se in fauces draconis irrumpit, expressa est. In cylice Mus. Greg. exitus 
pugnae pictus est, ubi Jason e faucibus apertis draconis occisi emergit. 
Welker haec monumenta, comparanda fabula Herculis, explicavit. Hic enim 
ut Hesionem liberaret, se in fauces draconis irrupit, eumque intus interfecit. 
Eodem modo Jasonem draconem interemisse, demonstravit. Jasonem in 
cylice (Greg. Mus.) mortem non occubuisse, apparet partim ex toto ejus ha- 
bitu, partim quia Minerva, quae eum protegebat, placido vultu expressa est. 
Caelatura speculi non ita explicari potest, ut Jason e faucibus emergat, sed 
hanc caelaturam ad rei exordium pertinere jam supra dixi. Denique annotan- 
dum est, in hoc monumento antiquissimam formam nominis Jasonis exstare, 
cujusmodi etiam in vasculo (Neap. St. Ang. Mus.) invenitur. Utraque forma 
,veiasun viason" significat, nomen usitatum ,Jason" digammate orbatum 
esse (cf. Dur. Cab. 256, 57). 


3.6 De reditu Argonautarum. 


Aeetes secundum Apollonium (4. 238) Absyrtum cum multis militibus misit, 
ut Argonautas persequerentur, morte proposita, nisi Medeam reportarent. 
Colchis in duas turbas divisis, alteraque, cui Absyrtus praeest, Argonautas 
consecuta, conditiones, foedere facto, praescribuntur, ut Argonautae vellus, 
Colchi Medeam accipiant. Medea, hoc comperto, magna iracundia inflam- 
mata 4. 355-398 Jasoni ingratum animum exprobrat. Ad hanc rem furorem 
Medeae, de quo ex Donato Sophoclis tragoedia , Scythae" egisse dicitur, 

pertinere Welker arbitratus est (Gr. Trag. p. 337). Jason ejus iram postquam 
mitigavit, atque pro certo affirmavit, foedus esse fictum, ei persuadet, ut 
simulatione fratrem ad conventum alliciat. Absyrtos donis sororisque blan- 
ditiis deceptus postquam ad Jasonem se contulit, ab eo interficitur 4. 765, 
Medeae oculis a parricidio aversis. In Orphicis 18926 Absyrtus Argonautas 
jam ad Phasidem consecutus a Medea ipsa occiditur, ejusque ossa undis 
ad Absyrtidas insulas feruntur. Interea ceteri Colchi ab Argonautis, insidiis 
collocatis, interimuntur. — Tum Absyrtus 4. 486 sepelitur ejusque ab sepul- 
cro terra nomen accipit. Secundum Hyginum 23 Medea fratrem in insula 
Minervae occidit. 

Deinde propter Jovis parricidio commotam iram tempestate oborta, 4. 
5868 Juno efficit (cf. Orph. 1155), ut navis, in qua Minervam partem Dodonaeae 
quercus posuisse supradixi, Argonautis nuntiet, parricidium precibus Castoris 
Pollucisque et sacrificiis Circae expiandum esse. Precibus factis, appelluntur 
ad portum Aeneae, ubi Circea se aqua lustrantem inveniunt, quod noctu 
somniis diris cruciata sit. 

Medea cum solo Jasone in Circae aedes se confert 4. 698. eique res ge- 
stas enarrat 728-4G. Tum Circe Argonautas quidem expiat 788 sed Medeam 
acerbissimis verbis castigat, eamque jubet domo discedere. 756, In Orphicis 
1235 etiam prohibet, quominus navis appellatur et nuntium fert, ab Orpheo 
expiationem parandam esse. Tum Juno Thetidi, postquam ei promisit 4. 814. 
fore ut in elysio Achilles filius Medeam in matrimonium duceret, persuadet, 
ut cum Nerei filiabus, navem per Scyllam Charybdimqae incolumem ducat. 
Ad hanc rem pertinent verba Homeri (Od. 12. 69. cf. Orph. 1268). Apollodori 
narratio ab Apollonio discrepat. 1. 9, 24 Medea enim fratrem secum in navem 
duxit, atque, Aeete ipso Argonautas consecuto, fratrem interfecit, dissecta 
membra in littore dissipavit, cujus facti causa locus Tomi appellari dicitur. 
Aeetes autem tam longum tempus in membris colligendis et sepeliendis 
consumpsit, ut Argonautas persequi nequiret. (cf. Ovid. Trist. 3. 9; Tzetz. ad 
Lyc 1274; Eur. Med. 1335; Sen. Med. 1368, 473, 976; Pherec. fr. 73) Pherecydes 
addidit, Absyrtum puerum a Medea dormientem e lecto in navem portatum 
esse. Leon Rhetor (Sch. Eur. Med. 167) retulit, eum in patria veneno Medeae 
mortem occubuisse 1343 ad aram Dianae. Secundum Timonactem (Sic. 1. 
Tim. fr. 7.) facinus prope Aeam, secundum Dionysium Milesium 2. in Corcyra 
insula, secundum Antimachi Lyden prope Byzantium peractum est. (cf. Sch. 
Ap. 1153, 1217). Diodorus enarravit 4. 48. Aeeten Argonautas in littore conse- 
cutum, certamine exorto, mortem occubuisse, Colchosque fugam cepisse. 
Tum Medeam vulneratos Argonautas medicamentis sanos fecisse. Cujus 
artis medendi mentio fit saepius (cf. Theocrit 2. 15; Propert 2. 1, 73 1. 24; 
Aelian. nat. hist. 2. 14; Claudianus in Rufinum 1, 151; Eustath. ad Od. 2. 328, 
1524, 1523. Sch. Il. 11. 748; etiam Ephyra propter Medeae artem veneficam 
xoAudapuoxoc nominata esse dicitur. 

Secundum Apollonium 3. hujus artis perita erat. Ad eam etiam fragmen- 
tum Sophoclis trag. eiCoxoy. pertinet (cf. Macrob. Sat 5. 19, Senec. Med. 738 

Plin. nat. hist. 2. 185, 35. 2, 37. 18 Strabo p. 45). Tum Apollonius pergit, Argo- 
nautas ab Alcinoo rege Phaeacum, cujus sedes regia Drepane est, benigne 
exceptos esse. Deinde altera turba Colchorum ab Aeete missorum adventat, 
qui postulatum ad regem deferunt, Medeam sibi reddendam esse. 4. 1812 
Medea, demisso animo, ad pedes Aretae reginae se projicit, ejusque miseri- 
cordiam commovet. Arete, conjugis consilio comperto: Medeam nondum a 
Jasone in matrimonium ductam altero die Colchis tradendam esse, nuptiis 
autem jam celebratis a Jasone non disjungendam, statim eum de hac re cer- 
tiorem facit. Quapropter, eadem nocte nuptiis celebratis 1288 mane Alcinous 
decernit, eam a Jasone non esse disjungendam. Colchi, qui ad Aeeten morte 
proposita reverti non audent, ab Alcinoo benigne excipiuntur. 1228 Medea et 
Jason ab eo praeclara dona nuptialia, atque duodecim servas accipiunt. 

In Orphicis 1294 et apud Apollodoram 1. 9, 25 Alcinous sedem habet in 
Corcyra insula. Etiam non regina sed Juno, virili forma accepta, Jasonem 
de regis consilio certiorem facit. (cf. Hyg. 23) Diodorus nullam mentionem 
Phaeacum fecit. Monumenta, quae ab aliis interpretibus ad nuptias Medeae 
et Jasonis apud Alcinoum relata sunt, ad hanc rem non referenda esse, jam 
supra demonstravi. 

Herodotus 1. 2. tradit, Aeetae per Colchum praeconem ab Argonautis 
postulanti, ut Medea redderetur, eos respondisse, se pro Jus raptu poenas 
repetivisse. Hancobrem postea a Paride Helenam esse raptam, ut pro Me- 
deae rapina poenae repeterentur. Tum secundam Pindarum, Medeae jussu, 
secundum Apollonium trium Libyae nympharum mandato, Argonautae navem 
a meridionali ora Africae usque ad Tritonis lacum portant, ubi Euphemus 
glebam a Tritone pro xenio accipit, atque Medea secundum Tzetzem (ad 
Lyc. 881) Tritoni poculum dat, oraculo addito, futurum esse, si Graecus homo 
poculo potitus sit, ut in eum imperium Africae transferatur. In Orphicis 1347 
haec res uno verbo annotatur. Tum, ad Cretam insulam quum navis appellitur, 
Talus eos prohibet saxis jaculandis, quominus terram ingrediantur. Apollonius 
retulit, virum aeneum fuisse, qui solus ex aenea aetate exstaret, a Jove Euro- 
pae custodem insulae traditum, ter quotidie Cretam ebambulantem. Unam 
venam habuisse a capite usque ad calcem extensam dicitur. In Orphicis 
1351 aeneus gigas ter amplioris corporis ceteris hominibus appellatur. Apol- 
lodorus addit 1. 9, 26, venam clavo praeclusam fuisse, deinde Vulcanum eum 
Minoi dedisse, denique a nonnullis esse Taurum nominatum. (cf. Plut. Thes. 
19. Zenob. 5. 85 Plato Min. p. 328). Secundum Appollonium 1688 Medea 
incantamentis de nave in eum jactatis effecit, ut, calce vulnerata, sanguine 
profuso, mortem occumberet. Ceteri scriptores de hac re nihil retulerunt 
praeter Apollodorum, qui tres narrationes ex antiquioribus scriptis sump- 
tas profert. Primum Medea eum veneno interfecisse, deinde ei promisisse 
dicitur se immortalem sanguinem, mortali profuso, in venam instillaturam 
esse, clavo autem exstracto, promissum non solvisse, denique traditur Poeas 
pater Philoctetae, qui etiam ex numero Argonautarum erat, ejus calcem sa- 
gitta vulnerasse. Tum posteaquam a Creta profecti sunt, tempestate orta, 

Apollo insulam e mari tollit, ex hac re Anaphen nominatam. Deinde navi ad 
eam appulsa, dum viri sacrificia parant, Medea cum servis Phaeacibus illos 
ludibrio insultasse, et ex hac re hic usus usque ad Apolloduri tempus in 
insula servatus esse dicitur. (cf. ApolL. 1, 9, 26. Orph. 1338, Ptol. Heph. 49. ap. 
Photium bibl. ed. Becc. 141. b. 31). Denique in Orphicis 1363 traditur Orpheus 
secundum Circae mandatum ad Maleam Absyrti parricidium expiasse. 
Mors Tali pulcherrima pictura amphorae maximae ansis volutis illustratur 
(Ruvo. r. coll. Jatta. Neap. p. Bull. Neap. 3. taf. 5. 6. N. 51. Avellino, deinde 
Arch. Zeit. 1846 p. 314. taf. 44, 45 p. 198, supplem: 1848. taf. 24). Panofcae 
interpretatio (1846 p. 314) claudicaret necesse erat, quoniam supplementum, 
quod postea ab Avellino publicatum est, non cognovit. Nunc facilius interpre- 
tari possumus, quia totam dispositionem picturae uno tenore contemplari 
licet. Tota pictura in duas partes dividenda eat. In medio loco alterius partis 
sub arbore duo juveniles equites laureati chitonibus textura pictis caligisque 
induti manibus tenent virum nudum fusco colore grandibusque artubus. In 
superiore parte picturae Neptunus laureatus, tridentem, atque Amphitrite 
stephane ornata, sceptrum manu tenente, adsunt. Ab altera parte stat mulier 
Phrygio vestimento mitraque induta, quae manu arcam rotundam tenet. In 
inferiore parte mulier vestimento succincto celerrime discedit. Inscriptioni- 
bus cognovimus juvenes equites esse Castorem Pollucemque virum nudum 
Talum, mulierem Phrygio habitu Medeam. Totus habitus Tali ejusmodi est, ut 
eum mortem occumbere facile intelligatur. Chitones texturis pictos fratres 
forsitan a sorore Helena acceperint, quam, narrat Homerus (Il. 3. 126), pugnas 
Graecorum cum Trojanis vestimento intexuisse. Vestimentum, quo Jason 
in altera parte picturae indutus est, secundum Apollonium 1. 722 a Minerva 
accepit, in quo Cyclopes enses procudentes, deinde Zethus Amphionque 
Thebas aedificantes, tum Venus clypeum Martis ferens, tum pugna Tele- 
boorum cum filiis Electryonis et certamen equestre Pelopis cum Oenomao, 
deinde Apollinis pugna cum Tityo, tandem Phrixus cum ariete colloquens 
depicti erant. Neptunus et Amphitrite significare videntur, rem prope mare 
gestam esse. Mulierem discedentem nonnulli Europam vel Pasiphaam, alii 
Peithonem appellaverunt. Ego pro certo habeo, Peithonem esse, quia mulier 
ejusdem habitus in vasculo Midiae (cf. Millin G. M. 94. 385 Gerh. Progr. Ak. 
d. W. 1839) inscriptione IIEIO€) illustratur. Ad hanc partem picturae etiam 
navem referendam esse, quae in actis archaeologicis ita disposita est, ut ad 
alteram picturam spectare videatur, jam Avellino et Panofca intellexerunt. In 
nave sedent, inscriptionibus illustrati, filii Boreae Zetes et Calais, et in scalis 
innixus est juvenis laureatus chlamyde indutus, hastisque armatus. Idem est 
habitus filiorum Boreae, atque offendit, eos alis carere, quoniam in ceteris 
monumentis alati sunt. Propterea, quod navis appulsa est, mihi in mentem 
venit conjectura, pictorem illa re significare voluisse, navem in porto ventis 
non excitari. Juvenem in scalis innixum Avellino Jasonem appellavit, quod 
Medea (Apoll. 4. 1693) ejus adjumento in terram egressus sit. Sed hic locus 
nullius ponderis est, quod Medea secundum Apollonium in terram Creten- 

sem non exivit. Quapropter, quum ejus habitus levior sit, quam ut principis 
esse possit, atque alius vir eximii insignisque habitus in altera parte nullo 
modo referendus sit, nisi ad Jasonem, ego illum juvenem appello Argum. Is 
autem non est filius Jasonis, quemadmodum Panofca ex unica Ptolemaei 
(Heph. 2,) mentione conjecit, sed filius Phrixi, quem jam supra in aliis picturis 
invenimus. Trium juvenum oculi ad rem quandam conversi sunt, qua, animum 
eorum valde commotum esse, vultus significant. Illa autem res abest, nisi 
statuimus, hanc partem picturae ad mortem Tali referendam esse, in quam 
oculi juvenum conversi sint. Accedit quod designatio navis tam accurate et 
subtiliter abscissa est, ut in hoc loco pictura terminetur, necesse sit. Etiam 
Neptuni et Amphitritae adventus rei magis accommodatus est, si mare ipsum 
conspicitur. 


In altera parte picturae iterum invenimus, inscriptionibus illustratos, Ca- 
storem Pollucemque, sed nec equis vecti, nec chitonibus textura pictis, verum 
chlaenis petasisque induti hastisque armati sunt. Mulier alata chitone induta, 
quae manibus oenochoam conchamqyue tenet, per auras fertur. Cum fratribus 
colloquitur mulier, chitone longo induta, manu sceptrum tenente, cujus supra 
caput mulier alata exiguae speciei chitone induta per auras fertur. Prope illam 
mulier laureata longo chitone induta, manu concham tenente, cum juvene 
laureato colloquitur, qui chitone texturis picto petasoque indutas hastisque 
armatus est. Capita trium hominum magnaque pars mulieris alatae exiguae 
a restauratore addita esse dicuntur. Forsitan antea, sicut ceterae figurae, ins- 
criptionibus illustratae fuerint. Archetypi reliquiae sunt serpentes in chitone 
mulieris sceptrum tenentis. Quamobrem Panofka ingeniose conjecit, eam 
esse Minervam, alteramque mulierem Venerem cum Jasone colloquentem. 
Totam picturam ita explicavit, ut uno tenore disposita sit, atque Medeae arte 
magica Talus in brachiis Castoris Pollucisque Minervae adjumento coram 
Venere et Jasone, tribusque Argonautis mortem occubuerit. 


Sed haec interpretatio rejicienda erat, postquam supplementum picturae 
publicatum fuit. Quocirca Avellino in duas partes dividendam esse picturam 
constituit. Eam partem, in qua Talus mortem occumbit eodem modo, quo 
Panofka explicavit, in altera parte mulierem sceptrum tenentem, a Panofka 
Minervam nominatam, Medeam, alteram cum Jasone colloquentem, a Pa- 
nofka Venerem nominatam, Circen esse interpretatus est, quae Jasonem 
et Medeam Castorem Pollucemque, opera utriusque Teletae vel Nicae usa, 
parricidio expiaret. Sed haec explicatio rejicienda est, primum, quod Me- 
dea, quae in altera parte Phrygio habitu picta est, hic Graeco vestitu amicta 
atque serpentibus sceptroque ornata est, deinde quia intelligi nequit, cur 
Medea cum fratribus, qui omnino primas partes agere videntur, colloquatur, 
atque Circae species omni gravitate ac momento careat. Quapropter potlus 
Panofkae interpretationem sequor, quamvis aliqua ex parte immutaverim. 


In utraque parte picturae Castorem Pollucemque ita praeminere intelligi- 
mus, ut infitiari nequeamus, hanc picturam ab artifice factam esse, ut res ab 

illis gestae illustrarentur. Talum per eos mortem occubuisse, nullus scriptor 
tradidit, sed ex duabus caelaturis in speculis Tuscis apparet. In altero specu- 
lo (Gerh. 1. 58) cum nudo viro, qui inscriptione caret, duo juvenes pugnant 
inscriptionibus CASUTRU, PULUTUCE illustrati, alter manibus eum tenet, 
alter gladio stricto se in eum irrumpit (Cab. d. med. Par. cf. Cab. Dur. 1966). 
In altero speculo (Gerh. 1, 56. Micali stor. taf. 46, 1) iisdem inscriptionibus 
illustrati, ambo juvenes virum manibus tenent, inscriptione CHALUCHASU 
illustratum. Panofka demonstravit haec nomina Tusco sermone e Graecis 
nominibus Castoris Pollucis Chalcei i. e. aenei viri, transformata esse, et 
sententiam rejecit (cf. Gerh. Sp. 1. 56. 1. 58. Cab. Dur. 1966), tres Cabiros 
in speculis esse fictos. Praeterea adsunt 1. 56 Minerva sedens et Venus, 
tusca inscriptione TURAN illustrata, chitone induta, capite cecryphalo tecto, 
ante ejus pedes arca posita, quam aperuit. Denique commemorandi sunt 
complurea nummi (Mus. Berol; Combe Mus. Hunt. taf. 43, 3.; Mionnet suppl. 
4. 231. p. 232, 233. p. 332; Pellerin rec. Pl. CI. f. 67; Cavedoni monet. di Festo 
Ann. Inst. 7. p. 154 ff.) in quibus Talus alatus saxa jaculatur. 


Quodsi haec monumenta cum narratione Apollonü coniparamua, Talum 
quotidie ter insulam obambulasse, atque saxis jaculandis Argonautas pro- 
hibuisse, quominus in terram egrederentur (cf. nummos) facile in mentem 
nobis venit conjectura, certamine exorto, Castorem Pollucemque, quoroin 
celeritas insignis erat, equis vectos Taluru esse consecutos. Haec res in utro- 
que speculo et altera pictura ampborae expressa est. Gladio fratrum mortem 
occumbit in speculo 1, 58, in altero 1, 56 adjumento Minervae et Veneris, 
io amphora arte magica Medeae. Res quae in arophora in duabus picturis 
dispoeitae sunt, et mors Tali, et conventus fratrum cum Deabus Jasoneque, 
in speculo 1. 56. in unuin locum contractae sunt, de qua re postea copiosius 
dicam. 


Quomodo Talus interfectus sit, ex speculo 1, 56. et amphorae pictura 
intelligi nequit. Ex designatione in actis archaeologicis Tali genu vulneratum 
esse videtur, verum, quum designationem (Bull. Neap.) comparaverim, ap- 
paret, illud falso depictum esse. Medeam autem arte magica effecisse, ut 
aliquo modo mortem oppeteret, partim apparet, quod arcam herbariam manu 
tenet, partim quia Peitho discedit. Ejus vi factum esse videtur, ut Medea Talo 
persuaderet, ut sanguis profunderetur. Re peracta, Dea discedit. In speculo 
1. 56 Venus herbis magicis utitur. 


Denique explicandum est, quomodo altera pictura amphorae et specu- 
lum 1, 56 cum altera pictura conjungenda sint. Panofcae interpretationem 
secutus mulieres cum fratribus et Jasone colloquentes Minervam et Venerem 
appellavi, partim quod in speculo fictae sunt, partim quod Pausanias 3. 24. 5 
tradidit, Castorem Pollucemque Colchide reversos Minervae Asiae templum 
dedicasse. 


Quapropter quum ex speculi caelatura et Pausaniae narratione appa- 
reat, fratres inprimis a Minerva et Venere esse protectos, totam picturam 

ita explico. In altera parte Talus a Castore Polluceque devictus, Medeae 
arte magica mortem occumbit, in altera fratres praemia victoriae a Talo 
reportatae a Minerva et Venere et Jasone duce accipiunt. Utraque Telete vel 
Nice sacrificia solemnia parat. Jason cum Venere colloquitur, quod amorem 
Medeae protegit. Concha quam manu tenet, ei accommodata est, quoniam e 
mari oriunda est. Jam supra dixi, has picturas speculo Tusco in unum locum 
esse contrarias. Nam in amphora in altera parte mors Tali, in altera Deae 
adjutrices depictae sunt, in speculo Talus mortem coram Deabus adjutrici- 
bus occumbit. Una persona Veneris (turan) adjutricis et magae in amphora 
dividitur in Medeam magam et Venerem adjutricem. 

Jam Panofca animadvertit accuratam dispositionem picturae. Postquam 
supplementum additum est, ea immutata quidem sed nequaquam exstincta 
est. 

Bene sibi respondent eaedem figurae Castoris Pollucisque, in medio tri- 
bus numinibus separatae, deinde Medea adjutrix Minervae patronae fratrum, 
denique Argonautae navi innixi Jasoni duci Venerique patronae. 

4 Cap.4. — De rebus a Medea apud Peliam gestis. 


Res a Medea post Argonautarum reditam gestas minus accurate cognitas 
habemus, quia antiquiores epici poetae et Pindarus atque Apollonius Orphi- 
caque perpaucis verbis eas annotant. Secundum Hesiodum (th. 997) Jason, 
rebus jussu Peliae peractis, in Jolcum patriam reversus, ,xotrv Aacv" impe- 
rium accepisse atque Medeam in matrimonium duxisse dicitur. Etiam apud 
Plautum (Pseud. cf. Plin. nat. hist. 8. 4G) ditissimus rex nominatur. De Pelia 
Hesiodus nihil aliud, nisi ejus insolentiam superbiamque commemoravit, sed 
jam Pindarus Medeam IIeA(ao qóvov nominavit, et Apollonius (3. 1135. 4. 243) 
Euripides (Med. 486, 584 Sen. Med. 133, 475) paucis verbis annotant, Mede- 
am Peliae interitum parasse. Copiosissime de Peliae exitu Diodorus tradidit, 
qui de Argonautarum reditu fere nihil retulit. Pelias 4. 58, Aesone vi coacto, 
ut ipse cruore bovis bibendo mortem oppeteret, Jasonis fratrem Promachum 
interemit, mater ejus autem ad aram domesticam profuga, Peliam exsecrata, 
gladio sibi voluntariam mortem conscivit. Ex Apollodoro 1. 9, 27 laqueo ipsa 
se strangulavit. Interea Jason praeter Peliae opinionem reversus in patriam 
cum Argonautis habet deliberationem, quomodo a Pelia poenae repetendae 
sint, quum res propter copiarum exiguitatem per vim geri nequeat. Tum Me- 
dea consilium cepit, Peliae dolo occidendi, re autem peracta, sociis die fumo, 
noctu vero flammis signi dandi. Deinde (Diod. 4. 51) forma senis mulieris ac- 
cepta, vestimento sacerdotis Dianae induta, simulacrum Deae manu tenente, 
in qua herbas magicas posuerat, ad aedes Peliae, populo eam admirante et 
venerante, se contulit. Ad hanc rem fragmentum Euripidis tragoediae quae in- 
scripta est Peliades (Sch. Eur. Med. 688) Mrj6eta 1póc u£v 6ópaot xupavvixolc 
atque apud Ovidium (Metamorph. 7. 298) verba: Peliaeque ad limina supplex 
confugit, pertinent. Peliae ejusque filiabus Alcesti, Amphinomae, Evadnae 
narrat, se draconibus per auras esse vectam, ut optimum regem juvenem 
redderet. Tum, ut Pelias fiduciam in se poneret, ipsa formam juvenilem ac- 
cepit, atque decrepitum arietem recoquendo in magicis herbis in agrum 
mutavit, iisque rebus aliisque machinationibus Peliae filiabus persuasit, ut 
patrem noctu e lecto excitarent, corporisque dissecta membra in cortina 
aenea recoquerent. Alcestis autem a facinore abhorrnisse dicitur. Sed dum 
filiae pendent exspectatione, ut pater juvenili habitu e cortina egrediatur, 
Medea simulans, se propter venerationem Dianae faces incendere oportere 
et solemnia carmina eloqui, Argonautas flammis certiores factos advocat, qui 
urbem aedesque expugnant. Ad hanc rem pertinet tragoedia Sophoclis, quae 
eiCoxóuot inscripta est, cujus fragmenta apud Macrobium (Sat. 5. 19. Sch. Ap. 
3. 1213) exstant. Fere eodem modo brevissime retulerunt: Ovidius (Met. 7. 
358. Anth. 11. 256. Lactant. Plac. 7. 4) Pausanias 8. 11, 3. Tzetzes (ad Lyc. 175) 
Hyginus 24. Apollodorus 1. 9, 27 Filiae ab Apollodoro 1, 9, 18 nominantur: Pisi- 
dice Pelopia Hippothoe Alcestis. Hyginus 24 appellat eas Alcestim, Pelopiam, 
Medusam, Isidocam, Hippothoam. Pausanias 8. 11, 3 annotat, nullum poetam 
earum nomina tradidisse, sed pictorem Miconem signa earum inscriptionibus 

,Asteropaea, Antinoe" illustrasse. Diodorus 4. 52 pergit, filias Peliae propter 
patris mortem desperatas voluntariam mortem oppetere volnisse, Jasonem 
autem eas consolatum demonstravisse, omni culpa eas vacasse. Tum 53 
Jason, concione populi convocata, demonstravit, res ita gerendas fuisse, ut 
poenae a Pelia propter facinora repeterentur, deinde imperium Acasto Peliae 
filio tradidit, Alcestim Admeto, Amphinomam Andraemoni Evadnam Canae 
in matrimonium collocavit. Ipse cum Medea, postquam Argo navis in Isthmo 
Neptuno dedicata est, atque Argonautae, Hercule auctore, Olympiacos ludos 
constituerunt, Corinthum migravit. (cf. Apoll. 1, 9, 27) Hyginus 24 et Pausanias 
8. 11. tradiderunt, Peliae filias in Peloponnesum effugisse earumque sepulcra 
Pausanias ad Mantineam conspexit. Secundum Apollodorum 1. 9, 28, 3. 13, 
2) Acastus Medeam et Jasonem Jolco expulit, qui Corinthum migrant atque 
memoriam patris ludis funebribus celebravit. Eumelus apud Pausaniam 2. 3, 
18 retulit, Buni stirpe, cui Aeetes imperium tradiderat (cf. Schol. Pind. OL 13. 
74) exstincta, a Corinthiis Medeam Jolco arcessitam esse, ut hereditatem 
patris adiret, atque ab ea et Jasone imperium susceptum esse. Ad hanc rem 
pertinet fragmentum Simonidis (cf. Eur. Med. Sch. 9, 28) Hesiodus de hac re 
nihil tradidit. (cf. Ovid. Met. 8. 386. 11. 489. Fast. 2. 4G. Her. 13. Photias bibl. 
ed. Becc. p. 533, 36. Eur. Med. 9, 551. Sen. Med. 256, 521, 526. Sch. Eur. Med. 
36, 76). Plane ab ceteris scriptoribus discrepat fragmentum noston. (Hyp. 
Eur. Med. cf. Ovid. Met. 7. 159-297. Lact. Plac. 7, 2, 3. 1. Myth. ed. Bode 188. 2. 
Myth. 137, 138). Nam Medea et Aesonem et Jasonem recoquendo juvenes 
reddidisse dicitur. Nutrices Bacchi ab ea recoctas esse jam Aeschylas tradi- 
derat. (cf. Pherecyd. ed. Sturz p. 187. Simonides fr. 178 ed. Gaisf. Sch. Arist. 
equ. 1318. Tzetz ad Lyc. 1315). 

Quomodo Palaephatus 44 et Diodorus 4. 51. ff. eas res explicare quae- 
siverint, ad hanc rem non pertinet, quod in hac parte libri fabulam Medeae 
critica ratione non tractamus. 

Reditus Jasonis et Medeae ad Peliam praeclara pictura vasculi illustra- 
tur. (cf. Millingen peintur. d. vas. div. coll. 7) In media parte sedet in solio, 
anaglypho ornato, vir barbatus regio vestimento et cingulo transversario 
ornatus, sceptrum manu tenente, pedibus in scabello positis. Cum eo col- 
loquitur juvenis chlamyde petasoque instructus, hastaque armatus, vellus 
manu tenente. Prope eum stat mulier Phrygio vestimento mitraque induta, 
manibus supra pectus junctis. Ab altera parte mulier longo chitone induta, 
sellam adportat. In superiore parte tripus in columna taeniaeque conspici- 
untur. Alata Nice per auras fertur, manu taenias coronamque tenente. Prope 
eam sedet juvenis chlamyde petasoque instructus, altera manu caduceum, 
altera pateram tenente. Millingen tradidit, hanc picturam primum ita explica- 
tam esse, ut rex Aeetes esset, juvenis Phrixus, qui ei aureum vellus offerret. 
Mulierem esse Chalciopam, quam Aeetes Phrixo in matrimonium collocaret, 
alteram mulierem esse servam sellam adportantem, ut hospes consideret, 
Victoriam advolasse, quum Phrixus omnes labores feliciter pertulerit, et Mer- 
curium adesse, interpres conjecit, quod sacrificio arietis praeesset, denique 

tripodem spectare ad cultum Helii. 


Haec interpretatio rejicienda est partim quod Chalciope, quum etiam- 
tunc adventavisse Phrixum et petaso et sella adportata liqueat, non juxta 
Phrixum, quocum tunc nulla consuetudine conjuncta erat, sed prope patrem 
disponeuda esset, partim quia eodem Phrygio vestimento, quo filia amicta 
est, etiam pater et serva induta sit necesse est. Tripodem non ad cultum 
Helii pertinere, sed significare vasculum esse donum votivum, non amplius 
demonstrare opus est. 


Alteram interpretationem profert Millingen, mulierem esse Medeam et 
juvenem Jasonem, qui dracone devicto, vellus ad Aeeten reportet. Verum 
quum etiamtunc Graecum vestimentum regia et servae, quia filia Phrygio 
habitu est, offendat, atque ea fabula, Jasonem vellus ad Aeeten reportasse, 
deinde, rege concedente, Medeam in matrimonium duxisse, a ceteris scrip- 
toribus et monumentis discrepet, etiam hac explicatione rejecta, Odofredi 
Muelleri sententiam secutus, regem Peliam appello, ad quem Jason cum 
Medea reversus, aureum vellus reportat. Mulier, quae sellam fert, forsitan 
Alcestis filia Peliae sit. Victoria ad Jasonis reditum magis accommodata 
est, quam ad Phrixi adventum. Nam hic solummodo periculosum iter fecerat, 
ille maximam victoriam reportavit. Mercurius adest, quia ab eo Phrixo aries 
missus erat, cujus vellus Jason reportat. Odofredas Mueller et Birch arbitrati 
sunt, tripodem pertinere ad recoctionem Peliae, sed jam supradixi, eum 
significare, vasculum esse donum votivum. 


Ab Diodori narratione haec pictura abhorret. Quocirca statuendum est, 
aut hoc monumentum ex cogitatione pictoris originem trabere, aut eum 
poetae carmen exstinctum esse imitatum. Vultus Peliae significare videtur, 
animum ejus vel admiratione vel ira commotum esse. Itaque, cum benigne 
eum excipiat, statuendum est, eum simulare, Jasonis reditum esse gratum 
jucundumque. 


Narrationi Diodori et fragmento tragoediae, quae Peliades inscribitur, 1. 
respondet interior pars cylicis Musei Gregoriani (r. Mus. Gr. 1. 82, 1. Arch. 
Zeit. 1846 taf. 4G p. 258). Ante fores domesticas sedet senex barbatus peplo 
indutas, manu sceptrum tenente. Cum eo colloquitur mulier longo chitone 
induta, capite velamine tecto, diademateque ornato. Senem appello Peliam, 
ad quem sedentem ante fores Medea se contulit simulans, se sacerdotem 
Dianae esse, atque venisse, ut regem optimum juvenem redderet. Quomodo 
res porro gesta sit, 2. conspicimus ex pictura stamni (r. Gerh. Auserl. Vasb. 3. 
157 de Witte p. 72) senex sedet longe chitone indutus, manu sceptrum tenente. 
Cum eo colloquitur mulier chitone amicta, cujus vultus et gestus significat, 
senem ab ea incitari. Ab altera parte colloquuntur duae mulieres chitonibus 
indutae. Senem Peliam appello, cui Medea coram filiabus persuadet, ne ab 
recoctione abhorreat. 


Recoctio arietis in quatuor monumentis depicta est. In amphora 3. (n. 
pr. Can. Gerh. Auserl. Vsb. 157) sedet Pelias canis capillis ac barba, manu 

sceptrum tenente. Prope eum stat Medea calatho ornata, manu sublata. Ab 
altera parte stant duae filiae Peliae. Omnium oculi conversi sunt in arietem 
recoctum prosilientem e cortina, quae in tripode posita est. 4. In stammo 
(r. Gerh. Auserl. Vb. 3. 157) cujus alteram picturam jam supra 2 contemplati 
sumus, oculi duarum Peliae filiarum in arietem conversi sunt e cortina prosi- 
lientem. Tertia mulier adest, manu sceptrum tenente. Medeam eam appello. 
Sceptrum ad ejus magicam artem pertinere videtur. 5. In stamno musei Be- 
rolinensis (cf. Arch. Zeit. 1846 p. 376. r. Volc.) duae mulieres, quarum capita 
velaminibus operta sunt, oculos converterunt in arietem decrepitum, qui in 
cortina recoquitur. In hac igitur pictura aries nondum recoctus est, in coteris 
vasculis recoctio jam peracta erat. Altera mulier gladium manu fert, altera 
forcipem vel hamum tenet, ut ignis incitetur. Cujusmodi instrumenta saepe- 
numero inventa atque tormenta nominata sunt. Cujusmodi usus eorum fuerit, 
ex hac pictura facile intelligere possumus. Mulieres filias Peliae esse, Gerhard 
putavit, verum quum Medea, ubi aries recoquitur, adsit necesse sit, mulierem, 
quae gladium manu fert, Medeam, quod primas partes agit, appello, alteram 
filiam Peliae. Offendere nequit, unam filiam adesse, quoniam de eorum nu- 
mero non modo scriptores sed etiam monumenta inter se discrepant. 6. In 
altera pictura exteriore cylicis (Mus. Greg. 1, 82, 1 Arch. Z. 1846 taf. 48) cujus 
interiorem picturam supra contemplati sumus 1, mulier longo chitone induta 
arietem ducit, cornu ejus manu tenente, duae mulieres chitonibus amictae 
arcas tenent, tertia altera manu pateram fert, altera admonendi causa sublata 
est. Illam, quae primas partes agit, Medeam appello, ceteras filias Peliae. 
Ea, quae sorores admonet, Alcestis esse videtur, quam Diodoros a facinore 
abhorruisse tradidit. Quomodo res porro gesta sit, ex duobus monumentis 
conspicimus. 7. In praeclaro anaglypho marmoreo (pal. Malthes. acad. fr. Bótt. 
Amalth. 1. 161. Beschr. d. St. Rom 3. 3. p. 184) mulier longo chitone induta 
cortinam collocat. Prope eam stat altera mulier longo chitone induta, altera 
manu, qua gladium tenet, ad caput sublata, altera vaginam tenente. Vultus 
ejus significat, animum valde esse commotum. Ab altera parte stat mulier 
Phrygio vestimento mitraque induta, manu arcam rotundam tenente. Propter 
Phrygium habitum et arcam apparet, eam esse Medeam, quae filiabus Pe- 
liae persuasit, ut patris recoquendi causa cortinam exstruerent. Altera filia 
non amplius cessat, altera dubitatione cruciatur. Simili modo 8. haec res in 
vasculo depicta est. (cf. Tischbein Vasgm. 1. 7; Bótt. Amalth. 161; Millin G. M. 
116. 425). Mulier longo chitone amicta, gladio stricto, duas mulieres incitat, 
quarum altera effugit, altera, manu pateram tenente, vultu et sublato brachio 
significat, ut dubitationibus crucietur. Quodsi hanc picturam cum anaglypho 
comparamus, facile apparet, mulierem gladio stricto Medeam esse, quae 
Peliae filiabus persuadere studet, ut patrem recoquant. In anaglypho alteri 
persuasum est, altera cessat, in pictura altera cessat, altera a re gerenda 
abhorret. Exitus rei gestae 9. altera exteriore pictura cylicis (Mus. Gr. 1, 82, 1 
Arch. Z. 1846 taf. 4G) illustrator. Mulier longo chitone induta senem, manu 
sceptrum tenente, de sella excitat. Prope cortinam stat mulier, stephane 

ornata, gladio stricto, quae alteram vehementer incitat. Ab altera parte stat 
tertia mulier, manu sublata, oculis in cortinam conversis. Senem Peliam esse, 
non infitiandum est. Tertiam mulierem, quam Gerhard Medeam appellavit, a 
re gerenda abstinentem atque gavisam, poenas a Pelia repeti, ego arbitror 
illam filiam Peliae esse, quae in anaglypho et pictura 8 cessat. Nam totus ejus 
habitus exilior est, quam ut Medea esse possit. Mulierem patrem de Sella 
excitantem, puto, esse illam filiam, quae in anaglypho cortinam collocat, et 
in amphora Mus. Ber. forcipem tenet. Medeam autem illam mulierem appello, 
stephane ornatam, quae gladio stricto exspectatione pendet, Peliam mortem 
occumbere. Etenim primum ejus habitus ceteris monumentis respondet, 
deinde primas partes agit, quas eam in hac re egisse, Diodorus tradidit. In 
altera exteriore pictura cylicis tres filias depictas esse, ita explicandum est, ut 
Alcestis quae ibi a facinore dehortatur, discesserit, ne rem, a qua abhorreret, 
oculis conspiceret. 


Illa fabula, Jasonem a Medea esse recoctum, quae a plerisque scrip- 
toribus discrepat, duabus picturis in vasculis illustratur. 18. In hydria (Mus. 
Brit. publ. Class. Mus. 1G., 417. Birch cf. Gerh. Auserl. Vb. ad taf. 157. Arch. Z. 
1846 287) prope cortinam, ex qua agnus prosilit, stat mulier, manu arcam 
rotundam tenente, inscriptione AIAHM (unto) illustrata. Ab altera parte 
senex barbatus manum tendit ad cortinam, altera sceptrum tenente. Cujus 
vultus, animum admiratione esse commotum, significat. Inscriptione IAXXON 
illustratur. 11. In altero vasculo (mus. Brit. publ. Birch. de Witte 1521 c. cat. 
pr. Can.) res eodem modo depicta est, excepto viro barbato, qui genibus 
nixus flammas excitat. Non dubitari potest, quin Jason sit, cujus recoquendi 
causa Medea res magicas paravit, atque ut uxori fidem haberet, arietem 
recoxit. 12. Forsitan ad recoctionem Peliae spectet pictura vasculi (n. Gerh. 
Mapp.), in qua duae mulieres chitonibus indutae, capite cecryphalo tecto, 
pistillis in mortario herbas terunt, cui picturae fragmentum Sophoclis ex 
tragoedia, quae eiCoxóyor inscribitur (cf. Macrob. Sat. 5. 19) et anaglyphum 
in arca Cypseli a Pausania 5. 18. descriptum: ,650 GAXac Yuvolbxac, €c ÓNuouc 
xa'üucvouu£vac Onépotc qápuoxo eiGévot oqàc voutCouoty, &xel GAoc Ye o008v 
£c oxüc &cv eníyvpouuo;" plane respondent. Pausanias ignorasse videtur, 
quomodo hoc explicandum sit. 


Forsitan Medea, simili modo, quo in stamno (Mus. Ber. r. Arch. Zeit. 1846 p. 
376), depicta sit cum una filia Peliae herbas terens, quibus pater recoquatur. 

Praeterea comparanda est descriptio alius anaglyphi in arca Cypseli apud 
Pausaniam 5. 17, 4, in quo ludi funebres ficti erant, quibus Acastus mortem 
patris celebravit. Trium filiarum Peliae, quae in eo fictae erant, Alcestis sola 
inscriptione illustrata fuit. Praeterea ludi funebres Peliae illustrantur pictura 
vasculi et speculo Tusco, quae exstant. (cf. Gerh. Asl. Vsb. 3. 177 Mus. Greg. 
1351) cf. Paus. 3. 18, 9 ubi, hos ludos in throno Amyclaeo fictos esse, narrat. 


Gerh. Etr. Spiegb. 2. 224. Em. Braun Bull. 1837. p. 213). Deinde signa 
filiarum duarum Peliae commemoranda sunt, quae Pausanias 8. 11, 3 protulit, 

inscriptionibus Asteropaea et Antinoe illustrata. Denique Peliae effigiem 
profero a Polygnoto in Lesche Delphica pictam, quam Pausanias 1G. 3G, 3 
descripsit. 

5 Cap. 5. — De rebus a Medea Corinthi gestis. 


De rebus a Medea Corinthi gestis Hesiodus et Pindarus nihil retulerunt, 
easque Simonides uno verbo annotat. Itaque narrationem nostram a tragoe- 
dia Euripidis, quae Medea inscribitur, originem trabere oportet. Jason, quem 
cum uxore decem annos Corinthi esse commoratum, Apollodorus tradidit, 
divortio cum Medea facto, Glaucen filiam Creontis regis Corinthii in matri- 
monium ducere vult. Anaxicrates (Sch. Eur. Med. 19) Apollodorus, Diodorus, 
Pausanias Hyginus eam eodem nomine appellant. Clitodemus (Sch. Med. 
19) et Seneca Creusam eam nominaverunt. Jasonem in scenam introduxit 
Euripides 56G divortii causam afferentem hanc: se, filia regis in matrimoni- 
um ducta, rebus illorum filiorum, quos Medea ei peperit, melius consulere 
posse. Seneca 524 et Diodorus 4. 54. retulerunt, Jasonem fuisse pertaesum 
Medeae. 


Medea a Creonte, qui ejus iram pertimescit, jussa exsulatum ire, unius a 
rege concessi diei spatio (Eur. 278-355. Sen. 179-386) utitur, ut ab Jasone 
poenas repetat. Consiliis arcis flammis delendae 378 vel inimicorum gladio 
necandorum 379 refutatis, post Hecatae invocationem 395 consilium capit, 
primum Glaucae occidendae, deinde filiorum ipsius necandorum, ut Jason et 
uxore et liberis privetur. Post longum colloquium (Eur. 446-626) opprobriis 
plenum quum Jason discesserit, servam fidelissimam 82G mittit, ut eum 
revocet et a revocato simulans, animum esse placatum, petit, ut Glaucae 
persuadeat, ne liberi Corintho expellantur. Tum iis stephanen vestimentum 
veneno delibutum tradit, quibus sponsa ejus facilius placetur. Pueri a Jasone 
ad Glaucen ducuntur. (cf. Sen. 431-5668; Libanius ethop. p. 1838 ed. Reisc.; 
Ovid. 12. epist; Virg. Georgic. 126-138). Apud Senecam 845 pueri a paedagogo 
ad Glaucen ducuntur. 


Interea Aegeus Athenarum rex postquam Appllinem consuluit, quomo- 
do prolem acciperet, oraculo edito 679 (cf. Gr. Anth. àoxoÜ xóv xpobyovza 
xo6otóvat, QOvxorce. Aot&v, ur, A0oot, nglv Youvov Adnvaíov àvxéoot.) ejusque 
explicandi causa ad Pittheum regem Troezenium profecturus in Medeae 
domo deversatus est. In Neophronis Medea (Sch. Eur. Med. 666) Aegeus ad 
eam ipsam profectus est, ut oraculum explicaret. Seneca eum in scenam non 
introduxit. Apud Euripidem Aegeus, postquam Medea, se arte magica efficere 
posse, ut prolem acciperet, affirmavit, ei pollicetur, se eam Athenis benigne 
hospitio excipere velle. Aegeus posteaquam profectus est, nuntius 1128-1238 
Medeam certiorem facit, Glaucen dona a pueris benigne accepisse, acceptis 
autem indutam, veneno in corpore calefacto, flammarum vi cum patre auxilio 
aggresso summis doloribus esse concrematam. Seneca 8868-885 tradidit, 
etiam aedes conflagrasse. Dydimus (Sch. Eur. Med. 273) Creontem veneno 
Medeae mortem occubuisse retulit. (cf. Apollod. 1. 9, 28. Hygin 25 1. Myth. 
ed. Bod. 25. 2. 138. Athenaeus 13. 556. Philostr. epist. 38. Apulej. Metam. 1. 
18. Horat. epod. 3. 9-15 r. 61. Plin. 25. 3. Anthol. 11. 411). 

Pausanias 2. 3, 6 addidit, Glaucen se in fontem proripuisse, ut flammae 
exstinguerentur, eumque ab ea esse nominatum. Diodorus complures narra- 
tiones 4. 54 protulit. Partim Euripidem secutus est, partim alios deperditos 
libros. Nam retulit, Medeam, mutata specie, in arcem arcano se contulisse, 
eamqae magica herba (ei(ov) inflammasse, ut Creon et Glauce mortem 
occubuerint. Jason autem fugam cepisse dicitur. Sed ad Euripidis tragoe- 
diam redeamus. Medea post longam animi contentionem 1819-188G Sen. 
893-971) postquam bis a facinore abstinuit 1844. oóx àv óuvaturyv yotpéco 
DouXeObuoxa xà xpócüev atque 1855 ycipa oo óto0epó, denique autem mor- 
tem puerorum anteponendam esse vitae servitute oppressae 1968 intellexit: 
obxot not  £oxot 1000, órcx &yÜüpolc £Yo nolioac raprjoo voUc &uouc xod u(oicot 
pueros post scenam interficit 1271 (cf. Hor. art. poet. 182). Apud Senecam 978 
eos in tecto interimit. Apud Neophronem (Stob. 28. 378) res in scena gesta 
esse dicitur. Carcinus eam (Arist. rhet. 2. 23) judices docentem in scenam 
introduxisse traditur, se liberos non interfecisse. 

Tum Jason (Eur. 1293) cum multis comitibus 1315 advolat, ut a Medea 
poenas repetat. Haec autem currum draconibus vectum, quem Helius avus ei 
misit, conscendit, de eoque Jasonem docuit, se, Glauce (Eur. 1321 Sen. 1822) 
occisa, etiam pueros interfecisse, ut ab eo acerbissimas poenas repeteret, 
quia filiis orbatus in solitaria senectute omni consolatione careret 1396. Se 
autem pueros in templo Junonis Acraeae sepulturam, iisque sacra piacularia 
facturam, deinde ad Aegeum se collaturam esse. Apud Senecam 997, 1824 
concedit Jasoni consolationem sepulturae, et ipsa in coelum draconibus 
fertur. Apud Neophronem (Sch. Eur. Med. 1387) Jasoni vaticinata est, fore ut 
laqueo mortem oppeteret. Etiam Diodorus 4. 55 tradidit, voluntariam mortem 
eum occubuisse. Carcinus (cf. Arist. Rhet. 2, 23) et Hyginus 25 tradiderunt, 
Jasonem a Medea esse occisam. Copiosius de hac re Staphylus Naucratita 
retulit. (Hyp. Eur. Med). Medea enim Jasoni persuasisse dicitur, ut sub puppi 
Argus navis, quam dissolutum iri illa cognovit, dormiret, navi autem collapsa, 
Jason obtruncatus esse traditur. 

Mythographi plane a poetis abhorrent. Apollodorus enim 1. 9, 28 tradidit, 
Medeam praeter illos ab ea interfectos filios, quos Mermerum et Pheretem 
nominat, (cf. Paus. 2. 3, 9, ubi in Naupacticis eadem nomina commemorantur; 
Sch. Od. 1. 259; fragm. Apollod. Heyne p. 429, ubi Mermerus filius Pheretis 
neposque Jasonis appellatur) Jasoni complures filios peperisse. Illis, qui jam 
puerili aetate fuissent, interfectis, infantes, pergit, eam in templo Junonis 
posuisse ibique a Corinthiis eos lapidibus esse coopertos. Pausanias tradidit, 
etiam Mermerum et Pheretem a Corinthiis occisos esse, propterea, quod 
Glaucae dona tulissent, quibus mortem occubuisset. Idem retulit, propter 
hoc facinus Deorum ira commota, infantes Corinthios pestilentia perivisse, 
oraculo autem accepto, sacra piacularia esse instituta (cf. Philostr. Her. 19, 14. 
Parmenisc. Creophyl. Sch. Med. 273) Diodorus 4. 54. filios appellat Thessalum 
Alcimenenque et Tisandrum infantem. Utroque fratre interfecto, Thessalus 
matrem effugisse dicitur. Tum Corinthiis, qui post Jasonis mortem Apollinem 

consuluerunt, Pythia respondit: filios occisos in templo Junonis Acraeae 
sepeliendos heroumque instar colendos esse. Thessalus autem a Corinthiis 
educatus post Acasti mortem imperium Jolci accepit, populusque ab eo 
nomen Thessalorum adeptus est. Cinaethon filium Jasonis Medum appellavit 
filiamque Eriopim commemoravit (Paus. 2. 3, 9) Hellanicus filium Polyxenum 
nominavit (Paus. 2. 3, 8). De Medo, quem Jasoni Medea Jolci peperit, et 
Chiron in Pelio monte educavit jam Hesiodus (th. 18898-18983) mentionem 
fecit, qui ceteras fabulas ignorasse videtur. Eumelus, quem, jam supra dixi, 
tradidisse, Medeam et Jasonem imperium a Corinthiis accepisse, pergit 
(Paus. 2. 3, 11), Medeam omnes liberos, quos peperisset, in templo Junonis 
collocasse, spe incitatam, fore ut immortales fierent. Spe autem ad irritum 
redacta, Jasonem iratum divortium cum uxore fecisse atque Jolcum reversum 
esse. Tum (cf. Pind. Nem. 3. 33, 4. 55, 5. 26; 2. 8. 28. Hesiod. sch. Nem. 4. 
88. Pherecyd. sch. Nem. 4. 58) Jason auxilio Pelei et Castoris Pollucisque 
Jolcum expugnat, ut Peleus ab Acasto poenas repetat. Secundum Naupactica 
(Paus. 2, 3. 9) autem in Corcyram insulam migravit, ubi Mermerus filius major 
natu venans a leaena laceratur. Secundum scholiastam (Od. 1. 259) migravit 
in Ephyram in Thesprotia, ubi Pheres in imperium succedit, cujus filius est 
Mermerus neposque Ilus. Medeam autem, Theopompus (sch. Pind. OL 13. 
74) tradidit a Sisypho in matrimonium ductam esse, atque Corinthi sacrificiis 
precibusque Cereri Lemniisque nymphis oblatis effecisse, ut fames inopiaque 
frugum desineret. Etiam sacra Junoni, et Veneri templum dedicasse dicitur 
(cf. Arsenius p. 24; Suid. s. v. o£; Plut. d. Her. malign. 39). Secundum Eumelum 
(Paus. 2. 3. 11), imperio in Sisyphum translato, Medea Corintho discessisse 
dicitur. Contra Seneca 747 Medeam in scenam introducit jam ejus poenas 
ad inferos commemorantem. Ad ejus parricidium multa scripta pertinent. 
Lycophron eam appellat yvcxoqgóvztw xoi xéxvov oA óoxoga (cf. Gr. Anth. 9. 95, 
345, atque illud carmen praeclarum de hirundine 346; 12. 2. Theophylactum 
Simocattam in epistolis; Dionem Prusaeum in oratione xepi àmtoxíac; Libanium 
ethop. ed. Reisc. p. 1886; Virg. eclog. 8, 47; Hor. art. poet. 123; Juv. 6. 643; 
Aelian. hist. anim. 1, 54, 7. 15). 

Res a Medea Corinthi gestae plurimis monumentis illustrantor. Jam supra 
dixi, in illo sacrophago, (Clarac. pl. 199) in quo Jason boves aratro adjungit, 
nuptias Medeae et Jasonis non esse fictas, non tam propterea, quod ex hoc 
monumento appareat, quam in aliis a Begero et Winkelmanno publicatis 
sacrophagis, in quibus et Jasonis pugna et Glaucae mors inveniuntur, si- 
milia anaglypha exstant, quae nullo modo ad nuptias Medeae et Jasonis 
referri possunt. Apud Begerum (spicileg. antiq. 118 ff.) post aram stant vir 
vestimento militari indutus gladioque armatus e patera libans atque mulier 
velamine cooperta, interque eos mulier venerabilis stephane ornata. Ante 
aram camillus pateram tenet. Ab altera parte aggressa est mulier, cujus vultus, 
animum esse ira commotum, significat Altera manu gladium fert, altera duos 
pueros adducit. Apud Claracum (pl. 199) haec mulier abest, ejusque loco 
juvenis stat, atque loco arae et Camilli Amor arcum intendit Prope mulierem 

velamine coopertam stat mulier senex, capite cecryphalo tecto. Apud Win- 
kelmannum (mon. ined. 98) etiam juvenis, Amorque absunt, atque loco senis 
mulieris juvenis columnae innixus est, chlamyde indutus, hasta clypeoque 
armatus, oculis a nuptiis aversis. Jam Begerus et Winkelmann virum militari 
habitu Jasonem appellaverunt Glaucen in matrimonium ducentem. Guam 
interpretationem etiam in anaglyphum Claraci pl. 199 refero. Mulier apud 
Begerum gladio armata cum pueris aggressa Medea est, quae, ut Diodoros 4. 
54 tradidit, ab adspecto ceterorum remota in arcem Creontis se contulit, ut 
propter scelestas nuptias ab Jasone poenas repeteret. Gladius, quem manu 
fert, spectare videtur ad caedem puerorum. Hoc anaglyphum ingeniose ac 
magnifice dispositum esse, ubi in altera parte nuptiae adulterio contaminan- 
tor, ab altera autem poenae imminent, non infitiandum est. Cetera anaglypha 
hac ingeniosa dispositione carent, attamen Winkelmann annotavit, juvenem 
(Mon. ined. 98) oculos a nuptiis avertere, quod scelestae sint. Argus esse 
videtur, cujus animus Medeae violatione, quoniam soror matris est, maxime 
commoveatur necesse est. Apud Claracum (pl. 199) fictor hac cogitatione non 
fuit commotus. Nam in hoc anaglypho Amor victoriam reportavit. Mulier senex 
cecryphalo operta est nutrix Medeae. Etenim nutrices hoc velamine uti sole- 
bant. Juvenis, qui oculos in nuptias convertit, Hippotes frater Glaucae esse 
videtur, cujus mentio apud Diodorum 4. 55 fit (cf. vas. Canus. Arch. Zeit. 1847. 
taf. 3). Argum non esse juvenem, facile intelligitur, si ejus vultum placidum 
cum tristi gestu comparamus, quemadmodum in Winkelmanni anaglypho M. 
J. 98 fictus est. Mulier venerabilis stephane ornata, quae in tribus anaglyphis 
nuptias protegit, a tribus interpretibus Juno Pronuba appellata est. Begerus 
annotavit eam etiam Meropen, qua inscriptione mater Glaucae in vasculo 
Canusino illustratur, appellari posse. Habitus autem mulieris idem est, qui 
proprius et peculiaris Junonis Pronubae in aliis monumentis esse solet (cf. 
Gerh. Ant. Bildw. 74; Clarac. 283; Zoega bassr. 12). Altera autem quaestio 
est, utrum nobis statuere liceat, Junonem nuptias adulterio contaminatas 
protegere, necne. Sed artificem arbitror, qui solebat, ubi nuptiae celebran- 
tur, Junonem Pronubam fingere, in hoc anaglypho vix in mente agitasse et 
considerasse, utrum nuptiae sanctae essent an scelestae. 

Mors Glaucae multis monumentis illustrata est, quae plerumque Euripidis 
tragoediam imitantur. Primum anaglypha contemplemur, in quibus Medea 
pueris dona veneno delibuta tradit (cf. Bellori et St. Bartol. Admir. Rom. 55; 
Montfaucon 1. 4G. Beger spic. antiq. 118 ff; tum descript. de mus. roy. d. Louvr. 
478. Bouillon 3. 5G, 3. Clarac M. d. L. p. 284; tum Mus. d. Mant. 5. 58. Neue 
Asg. 3. 9. Millin G. M. taf. 188. 426. Carli 2 diss. sop. n. ant. bassr. rappr. 1. Med. 
Eur. 1785 ff.; tum Lancelot. bass. jetzt im Vatikan Winkelmann. Mon. Ined. 9G. 
91; denique Visconti Mus. Piocl. 7. 16. Postremo Anaglypha, quae nondum 
publicata sunt: Sarcoph. Lateran. cf. Zoega bassr. 1. 215 not; Sarcoph. ad pal. 
Guiglielmi Rom. cf. Raoul. Rochette Mon. Ined. p. 63 not.) 


1. Apud Begerum mulier sedet chitone induta, velamine operta, pedibus 


41 


in scabello positis, cum muliere colloquens, cujus caput mutilatum 
est. Post sellam caput tertiae mulieris conspicitur. Ab altera parte stat 
juvenis chlamyde indutus, oculis in duos pueros conversis, qui coronam 
et vestimentum manibus tenent. Post pueros stat juvenis chlamyde 
indutus, qui flores manu tenere videtur, illosque tristi vultu intentisque 
oculis contemplatur. 


2. Apud Winkelmannum anaglyphum fere eodem modo dispositum est. 
Annotandum est, juvenem tristi vultu facem tenere, tertiam mulierem 
abesse, alterius mulieris caput non esse mutilatum, atque famulum 
adesse velamentum exornantem. 


3. Apud Claracum juvenis tristi vultu caules papavereos, alter juvenis ma- 
lum manu tenet. Alterius mulieris caput cecryphalo tectum est. Eodem 
velamine utitur mulier 


4. apud Millinum. Infra sellam jactum est diptychon. 


5. Apud Ennium Quir. Visconti duae mulieres cum sedente colloquuntur 
altera juvenili aetate, altera senex et cecryphalo operta est. Juvenis, 
qui papavereos caules manu tenet, Hermae innixus est. 


Beger et Winkelmann arbitrati sunt, in his anaglyphis pueros a Jasone 
ductos dona veneno delibuta Glaucae tradere. Bellori explicationis ratio non 
habenda est, quia rapinam Proserpinae in sarcophago fictam esse putavit, 
facile autem quisque intelligit, hanc sententiam esse refutandam. Dignae 
autem sunt, quae examinentur, interpretationes Carli Millini Claraci: mulie- 
rem sedentem esse Medeam, quae pueris dona tradiderit, ut ab Jasone ad 
Glaucen ducerentur. Ego hanc sententiam secutus sum. Etenim si mulierem 
sedentem Glaucen appellamus, mulieres cum ea colloquentes ei persuade- 
ant necesse est, ut pueros dona Medeae offerentes benigne accipiat. Hoc 
modo etiam Beger et Winkelmann interpretati sunt. Sed, ut res ipsa postulat, 
secundumque tragoediam Euripidis 1158 Jason uxori persuadeat necesse 
est, ut filios benigne excipiat. In anaglypho autem Jason tranquillo vultu 
et gestu adest. Deinde si, Glaucen dyptychon dejecisse, ponimus, haec res 
solummodo ita explicari potest, ut epistolam a Medea acceptam dejecerit. 
Sed neque Euripidis tradidit, Medeam epistolam scripsisse, nec intelligi 
potest, cur scripserit, quum Jason verbis sponsae, a qua amatus sit, facilius, 
quam Medea aemulae persuadere possit, cui invisa sit. Millinus dyptychon 
ingeniose ita interpretatus est, ut Jason eo Medeam divortium docuerit com 
ea factum, ea autem ira commota in terram illud dejecerit. 


Quodsi statuimus, mulierem sedentem esse Medeam, oportet, mulierem 
senem apud Begerum Mill. Clar. Visc. Medeae nutricem esse, quoniam cecry- 
phalo operta est, atque mulierem juvenili aetate, quae apud Winkelmannum 

et prope senem apud Begerum et Visc. invenitur, aut nutricem puerorum, 
cujus Euripides nullam mentionem fecit, aut illam servam esse, quae a Medea 
821 fidelissima nominatur, Non definite decerni potest, manibus in pueros 
porrectis, utrum Medeae persuadere studeant, ut desistat, ulcisci, an impe- 
ritae consilii, quod Medea cepit, eam consolentur, Glaucae animum facile 
esse mitigandum. Juvenis, qui malum manu fert, Jason est, cujus, oculis in 
pueros conversis, forsitan poeniteat, se Medeam reliquisse. Malum videtur 
esse donum, quod a Glauce accepit, quoniam praemium amatorium esse 
solebat. In anaglypho Visc., quod valde est mutilatum, Jasonis figura defrac- 
ta esse videtur, quoniam adsit necesse est. Quocirca illud anaglyphum, in 
quo famulus ejus loco velamentum exornat, falso esse dispositum a Win- 
kelmanno (cf. p. 68) conjeci, et juvenem armatum, quem socium Jasonis a 
nuptiis scelestis oculos avertentem appellavit, ad hanc partem anaglyphi 
referendum, atque Jasonem ipsum esse, qui pueros ad Glaucen ducere vult. 
Columnae, velamenta, serta et Hermes significant rem intra domum esse 
gestam. Denique juvenis, qui facem et papavereos caules manibus fert, ex- 
plicandus est. Paedagogum puerorum non esse, quae Begeri sententia est, 
ex attributis apparet. Carli, Clarac, Millin eum Hymenaeum appellaverunt, 
propter scelestas nuptias facem exstinguentem. Winkelmann arbitratus est, 
Deum esse mortiferum oculos in pueros convertentem, quum eorum mors 
immineat. Hymenaeus faces ferre solet, sed intelligi nequit, cur papareos 
caules manu teneat. Quapropter, quum Deus mortifer et facem inversam et 
papaver ferre soleat, ego Winkelmanni sententiam secutus sum. 

Quomodo res porro gesta sit, altera parte anaglyphi illustratur. Mulier, 
crinibus solutis et conflagrantibus apud Begerum, Wink. Clar. Mill. ex lecto 
prosilit, qui anaglypho exornatus est apud Begerum, quo jam supra dixi Ja- 
sonis pugnam cum bobus illustratam esse. Manibus sublatis, quae mutilatae 
sunt, mulier videtur aliquam rem tulisse, cujus reliquiae apud Begerum solum 
exstant. Forsitan corona veneno delibuta fuerit, quam de capite abrupit. Senex 
barbatus longo chitone indutus, apud Begerum sceptrum tenens, advolat. 
Hic senex et pes mulieris in mutilato anaglypho Visc. exstant. Mulierem esse 
Glaucen veneno Medeae mortem occumbentem, senemque Creontem auxilio 
aggressum, facile intelligitur. Lectum filiae, ut pugna generi celebraretur, illo 
anaglypho exornasse videtur. Ab altera parte stant duo juvenes. Alter eo- 
dem modo armatus est, quo ille juvenis, quem Winkelmann socium Jasonis, 
ego Jason em ipsum esse conjeci. Beger ceterique interpretes, Jasonem 
esse eum, arbitrati sunt, arma capientem Glaucae defendendae causa. Millin 
conjecit Jasonem esse cum Aegeo colloquentem. Apud Bellorium (Admir. 
Rom. 55) hic vir tridentem manu tenet, id quod ita explicandum est, ut Bel- 
lori, quoniam, in hoc anaglypho rapinam Proserpinae fictam esse, putavit, 
Neptunum fratris Plutonis facinus contemplantem adesse ratus, hastam in tri- 
dentem transformaverit. Aegeum non posse adesse, partim ex re ipsa, partim 
ex figurae exiguitate apparet. Difficilior autem quaestio est, utrum juvenis 
armatus Jason appellari possit, annon. Guodsi Jasonem eum appellamus, 

non Glaucae defendendae causa arma cepit, sed ut a Medea poenas repete- 
ret. Nam Glaucae armis salus ferri nequit. Sed maxime offendit, quod ejus 
vultus tam quietus est, ut animus ejus nulla re commoveri videatur. Eadem 
res offendit, si juvenem Hippoten fratrem Glaucae appellamus, praesertim 
cum in vasculo Canusino magno cum impetu advolet. Equidem nullam aliam 
rationem proferre possum, nisi quod ejus animus aut magnitudine doloris 
tantopere perturbatus est, ut vocis usu careat, aut tanto furore abreptus 
est, ut solummodo de poenis repetendis cogitet. Itaque juvenem Jasonem 
appello, alterum Hippoten, cui exilior figura magis accommodata est, quam 
Jasoni, qui primas partes agit. 

Mors puerorum plerisque monumentis illustratur. Apud Begerum duae 
mulieres, quarum manus mutilatae sunt, colloquentes oculos in pueros con- 
vertunt, qui crepundiis delectantur. Apud Millinum et Wink. loco alterius 
mulieris Hermes conspicitur, altera mulier, cujus caput apud Millinum mu- 
tilatum est, gladium tenet. Apud Claracum etiam Hermes non conspicitur. 
Mulier gladio armata Medea est, quae parricidium molitur. Altera mulier est 
nutrix, quae frustra matri persuadere studet, ut ab facinore desistat. Hermes 
significat, rem intra domum gestam esse. Rem, qua pueri delectantur, Bellori 
arbitratus est, urnam esse, qua significetur fons, ad quem rapina Proserpinae 
facta sit. Beger existimavit, eam esse columnam abruptam arcis flammis 
deletae. Pueros parietinis ludere, ridiculum esse, facile quisque intelligit. Mihi 
haec res quae formam cylindri habet ad ludos palaestrae spectare videtur. 
(cf. Antich. d. Ercol. 3. taf. 36, 2 O. Mueller Denk. A. K. 1. taf. 1. N. 3, ubi eadem 
res depicta est). 

Cum his anaglyphia comparanda est statua Arelatensis (cf. Millin Voy. 
au mid. d. 1. Franc. Atlas. 68. 2; Gall. Myth. 182. 427). Mulier crinibus solutis, 
longo chitone de humeris demisso, gladium stringit. Cujus vultus, animum 
ejus vehementer esse commotum, significat. Duo pueri anxio vultu mulieris 
vestimento se tegere student. 

Quodsi hanc statuam cum anaglyphis comparamus, facile intelligimus, 
conjecturam, mulierem esse Deam, quae pueros tueatur, falsam esse. Nam- 
que Medeam esse gladium stringentem, ut pueros occidat, apparet. Praeterea 
commemoranda est praeclara pictura Timomachi a multis poetis et scrip- 
toribus celebrata. (cf. Anth. Planud. 135-143. Anthol. Lat. 1, 28. Bótt. Vasg. 2. 
188. Sillig. Cat. art. 45G. Anth. Gr. 9. 593). Hanc tabulam, in qua Timomachus 
Medeam ceris (cf. Anth. Planud. 137) pinxerat, gladium stringentem, vultu 
acerbissimo animi dolore contracto, a Caesare octoginta talentis emptam et 
in templo Veneris Genitricis dedicatam esse, Plinius (hist. nat. 7. 38, 35. 11) 
narrat. Pulchritudo tabulae ceratae a poetis summis laudibus celebratur. 

A Luciano (de domo 31), Libanio (£xqopao:. p. 1898 ed. Reisc.), Callistrato 
(stat. 13), aut eadem tabula aut similis pictura describitur, in qua Medea 
gladium stringit, ut pueros occidat. 

Alios pictores Timomachum esse imitatos, demonstrant duae picturae in 
parietibus et duae gemmae, quae exstant. 

In altera pictura parietis (Mus. borbon. T. 5. taf. 33; O. Mueller Denk. A. 
R. 1. 419) mulier longo chitone induta gladium stringit, cujus vultus eundem 
tristem adspectum habet, quem statua Arelatensis. Suggestui duo pueri 
innixi astragalis ludunt, oculis paedagogi senis in eos conversis. Non du- 
bitare possumus, quin eam Medeam appellemus gladium stringentem ut 
pueros occidat. In altera pictura parietis (Antich. d. Ercol. 1. 13.) mulier tristi 
vultu, longo chitone induta, gladioque armata, quae antea Dido nominata 
est, propter magnam similitudinem, quae ei est cum illa muliere, Medea 
appellanda est, quae parricidium molitur. Propter eandem similitudinem 
duae gemmae ad mortem puerorum referendae sunt. (cf. Mus. Flor. 2. 44, 3; 
Impronte gemm. d. Inst. 1. 77; Lippert. dact. suppl. 1. 93; Annal. d. inst. 1. taf. 
D. 2: O. Mueller Denkm. A. K. 1, 428). In utraque gemma mulier longo Phrygio 
vestimento induta gladium stringit. In gemma Musei Berolinensis (Tólk. catal. 
p. 271. 4. 2, 152) pueri ad aram sertis ornatam effugerunt prope columnam, 
in qua Tritonis statua posita est. Hanc statuam significare, Tólken putat, rem 
Corinthi gestam esse. In gemma Gerhardi pueri, fuga ad aram capta, ramos, 
qui ,hiceteria" nominari solent, manibus tenent. A pariete dependet clypeus 
Medusae capite ornatus. Pueri ad aram effugerunt, atque ramos manibus 
ferunt, ut animum matris mitigent. Clypeus autem Medusae capite ornatus 
videtur significare, Medeam atrociorem animum habuisse Medusa. 

Postremo fuga Medeae anaglyphis illustratur. Apud Begerum Wink. Clar. 
Mill. Medea curru, cui dracones adjuncti sunt, vehitur. Apud Wink. gladium 
manu tenet, in ceteris monumentis corpora defunctorum puerorum manibus 
fert. Cum his anaglyphis fragmentum comparandum est. (Gori. Inscript. Etr. 
3. 1. taf. 13. cf. Journ. d. sav. 1834. p. 76). In altera parte, quam incolumem 
esse apparet, Dii marimi serta aliaque ornamenta ficta sunt. In altero latere, 
cujus major pars defracta esse videtur, longo vestimento soluto, mulier altera 
manu corpus interfecti pueri, altera crumenam fert. Gori mulierem Medeam 
appellavit, Absyrto fratre occiso, pecunia rapta, e patria effugientem. Sed 
non intelligi potest, cur Medea corpus fratris secum portaverit. Accedit, quod 
nulla fabula exstat, illam draconibus vectam e patria effugisse. Quocirca 
ego conjeci, praesertim cum hoc fragmentum eandem habere mensuram 
videatur, quae anaglyphi (apud Visc. Mus. Piocl. 7. 16) est, utroque anaglypho 
unum sarcophagum ornatum fuisse, sed postquam monumentum dirutum 
est, fragmenta in diversa musea esse dissipata. Itaque in illo fragmento 
(Visc. 7. 16) initium actionis, ubi Medea dona pueris tradit, in hoc autem 
anaglypho (Gori I. E. 3. 1, 13) exitum actionis fictum esse puto, ubi Medea, 
pueris occisis, viatico, quod Jason ei (Eur. Med. 46G) obtulerat, congesto, 
draconibus vectus Athenas effugit. Alterius pueri corpus manu fert, alterum 
corpus aut mutilatum aut curru opertum est. 

Raoul Rochette (Mon. Ined. taf. 6. p. 42) conjecit in uno vasculo, quod in 
ejusdem possessione est, mulierem tristi vultu depictam dracone vectam, 
manu gladium cruentum tenente, esse Medeam, pueris occisis, effugientem. 
Definite monstrari nequit, quum vasculum tam negligenter pictum sit, ut 

conjectura magis, quam arte critica utamur necesse sit. Sed quum in altera 
parte vasculi Thetis depicta sit Achilli filio arma afferens, utraque autem 
mulier et in arca Cypseli et in Portlands-vasculo una ficta sit, illam sententiam 
non rejicio. Praeclaro monumento fictili inedito Musei Berolinensis Medeae 
fuga illustratur. Mulierem Phrygio vestimento indutam mitraque ornatam, 
manu gladium tenente, curru vectam, draconibus adjunctis, Medeam esse, 
non infitiandum est. 

Gemma (impr. gemm. d. inst. 3, 16) Cardinalis Zurlae ad parricidium 
Medeae relata est. Sed quum figura mascula sit, illius interpretationis nulla 
ratio habenda est. Ceterum cavendum est, ne omnes mulieres, draconibus 
vectas, vel iis cibum offerentes, nomine Medeae appellemus, nisi Phrygio 
vestitu indutae vel gladio armatae sunt. Nam plerisque monumentis hujus- 
modi Ceres vel Hygiea illustrantur. Quapropter eam mulierem Graeco habitu, 
manu glaudium tenente, quae prope duas juvenes in orco sedet (O. Mueller 
Denkm. A. K. 4. 275. Millin tomb. d. Can. 2. 3. Arch. Zeit. 1843. p. 282. taf. 
12. Ann. d. inst. 9. 234. Welker Gott. Gel. Anz. 1817. 17-32. Arch. Zeit. 1843. 
p. 184 ff.) atque ab Aemilio Braun Medea nominata est, cujus parricidium 
gladio significetur, non Medeam appello, sed, Odofredi Mueller sententiam 
secutus, Electram nomino cum Oreste Pyladeque colloquentem. Namque, 
quam facilius falli possimus, apparet e tabula picta (cf. Raoul. Roch. peintur. 
ant. taf. 1), ubi mulier Graeco habitu, gladioque stricto depicta est. Namque 
non dubito, quin eam Medeam interpretes appellavissent, nisi inscriptione 
Canace illustrata fuisset. Quamobrem etiam definite contendere non audeo, 
illam mulierem in gemma (Mus. Ber. Tólken cat. p. 271. 4. 2. N. 251) Graeco 
habitu, crinibus arrectis, strictoque gladio Medeam esse, quo nomine Tólken 
eam appellavit (p. 271). 

Pulchrius quam ceteris monumentis res, quas supra descripsi, una prae- 
clara pictura amphorae maximae Canusinae illustrantur (cf. Millin tomb. d. 
Can. 7. Archàol. Zeit. 1847. taf. 3. Otto Jahn p. 33-42. Weichert comm. crit. de 
Med. oestro percita. Grimma 1824). Pictura in tres partes dispertienda est. 
In media parte conspiciuntur aedes, quarum tectum sustinent sex ionicae 
columnae, clypeis de lacunari dependentibus. Intra aedes mulier juvenili 
aetate recubat extensis membris in solio, pedibus in scabello positis. Cujus 
ad pedes arca aperta et tripus disjecta sunt. Juvenis chlamyde petasoque 
indutus, gladioque armatus advolavit, ut coronam de crinibus conflagrantibus 
mulieris abriperet. Ab altera parte aggressus est senex barbatus longo regio 
chitone indutus, qui cingulo transversario ornatus est (cf. Millingen Peint. 
div. coll. 7). Sceptrum e manu ejus ad caput sublata delapsum est. Senis 
oculi conversi sunt in mulierem longo chitone indutam, manu ad solutos 
capillos sublata, advolantem, cujus vultus significat, ejus animum magno 
terrore esse perturbatum. Post juvenem mulier adest, longo chitone induta, 
velamine operta, cujus vultus plane est quietus, oculis in aedes conversis. 
Ab altera parte senex barbatus caligis indutus, altera manu haculum tenente, 
altera vestimento implicata, qui ad aedes advolare studet, a muliere juvenili 

aetate retinetur. In hac parte mortem Glaucae depictam esse, facile intelli- 
gitur. Arca et tripus spectant ad ornatum nuptialem. Creon rex auxilio filiae 
aggressus est eodem modo, quo in anaglyphis. Juvenis, qui coronam de ca- 
pite Glaucae abripit, inscriptione IIIIIO TH illustratur. Frater Glaucae, cujus 
mentionem Diodorus (4. 55. sch. Eur. Med. 28) fecit, tali habitu gestuque 
pictus est, ut res postulat, quo anaglypha carent. Mulier advolans inscriptione 
MEPOIIH illustratur. Guare interpretatio Millini rejicitur: Glaucen ter esse 
pictam, primum ad aedes aggressam, ubi Merope nominatur, deinde intra 
aedes mortem occumbentem, denique velamine opertam ad inferos descen- 
dentem. Otto Jahn demonstravit, nomen Meropae usitatum regiae stirpis 
Corinthiae fuisse. Nam et Sisyphi et Polybi (Apolld. 1. 9, 3. 3. 5, 7) uxores 
eodem nomine appellatae sunt. Quapropter ejus conjectura, etiam uxorem 
Creontis Meropen esse nominatam, atque in hac pictura matrem filiae auxilio 
aggressam esse, etsi nullus scriptor ejus mentionem fecit, non rejicienda est. 
Senem, quem paedagogum esse ex habitu apparet, Millinus paedagogum 
puerorum Medeae esse, atque mulierem, quae eum retinet, fidelissimam 
ejus servam (Med. 828) interpretatus est. Sed quum paedagogus in inferiore 
pictura juvenili aetate depictus sit, etiamque explicari nequeat, cur tanto 
impetu ad aedes aggrediatur ubi Glauce mortem occumbit, Otto Jahn recte 
conjecit, paedagogum esse Hippotis et Glaucae, amore eorum incitatum, 
ut anxilium ferret, atque mulierem esse servam Glaucae, quae vitae magis 
quam senex parceret. Hoc modo pulcherrime expressum est, quemadmodum 
animorum commotio et affectus gradatim increbescat, labatur, senescat. Pa- 
rentes senes auxilio advolare, frater juvenis jam ferre auxilium, paedagogus 
senex aggredi velle, serva juvenilis eum retinere. Difficillima quaestio est, 
quo nomine mulier velamine operta appellanda sit, quam Millin interpretatus 
est, umbram esse Glaucae. Welker arbitratus est eam esse Idyiae, Medeae 
matris, umbram, oculis in facinus filiae conversis. Hanc conjecturam fecisse 
videtur, quod umbra Aeetae in pictura non procul abest. Sed hanc sententiam 
rejicio, primum, quod mulier Graeco habitu, Aeetes autem Phrygio vestimen- 
to indutus est, deinde quod intelligi nequit, cur haec figura inscriptione caret, 
quoniam Aeetes ceteraeque personae, facilius explicandae, iis illustratae 
sunt, tum quia nulla re significatur, utramque figuram artissimo viuculo in- 
ter se conjunctam esse, denique quod umbra alio habitu pingi solet. Otto 
Jahn conjecit, mulierem esse illam Glaucae servam provecta aetate, quam, 
Euripides 1171 tradidit, primam malum dominae conspexisse. Verum quia 
ejus habitus magis prominet, quam ut serva esse possit, atque explicari 
nequit, cur ejus vultus, ceterorum animis vehementer commotis, placidus 
sit ac tranquillus, etiam hanc interpretationem rejicio, atque conjecturam 
propono hanc. Quoniam Diodorus 4. 54 narravit, Medeam, mutata specie, se 
in Creontis arcem contulisse, atque reapse in anaglypho Begeri (spic. ant. 
118 ff.) ab adspectu ceterorum remota ad nuptias adpropinquat, hanc mulie- 
rem velamine opertam esse Medeam conjicio, quae, mutata specie, secreto 
in aedes regias se contulerit, ut mortem aemulae oculis conspiceret. Tali 

modo ejus tranquillus vultus explicatur. Nam intentis oculis, expectationeque 
suspenso animo, doloribus cruciatam aemulam intuetur. Haec conjectura 
si audacior esse, quam ut probari possit, videtur, propono, mulierem esse 
Medeae nutricem ab ea missam, ut nuntium ferret, quomodo esset res gesta. 


Pictura inferior in complures partes dividenda est. In sinistra parte mulier 
Phrygio vestimento induta mitraque ornata, puerum chlamyde indutum de 
ara abripit, ut gladio stricto interficiat. Alter puer chlamyde indutus a juvene 
chlamyde amicto hastisque armato protegitur. 


In secunda parte figura, ore anguibus crinito, manibus faces tenentibus, 
curru, cui dracones adjuncti sunt, vehitur. 


In tertia parte vir barbatus chlamyde indutus, hasta gladioque armatus 
cum juvene chlamyde amicto petasoque, hastis armato advolat. In quarta par- 
te, oculis in ceteras personas conversis, senex barbatus Phrygio vestimento 
mitraque indutus, manu sceptrum tenente, in suggestu stat. 


Mulier inscriptione MHAEIA illustratur. Alter puer, quem interficere stu- 
det, ad aram profugit, ut in gemmis, de quibus supra diximus. Alter a paed- 
agogo protegitur. Petaso hastisque significari videtur, pueros a paedagogo e 
palaestra esse reductos, id quod etiam Euripides 46 tradidit. Ab altera parte 
Jason, illustratus inscriptione, advolat, ut armis poenas a Medea repetat. 
Barbam ejus non offendere (Micali stor. 116. 2. Mus. Greg. 2. 86) jani supra 
dixi. Juvenem petaso instructum Hippotem appello, quia eodem habitu, qui 
est ejus in media parte amphorae, depictus est, ejusque magni interest, 
ut poenae propter sororis caedem repetantur. Inscriptione illustratus non 
esse videtur, quod jam in media parte ea designatus est. Inscriptione, qua 
senex Phrygio habitu illustratur ,ELAOAON AIHTOT," significatur, artificem 
posuisse, Aeeten mortem jam occubuisse. Regis umbra severo vultu oculos 
in facinora filiae convertit. Magnitudinem hujus dispositionis admiremur 
necesse est. Etenim nobis Aeetae umbram intuitis in mentem venit, rem, 
cujus horrificus exitus morte puerorum significatur, ab impietate Medeae 
erga patrem originem traxisse. Cujusmodi dispositione tota series rerum atia 
ex alia nexa et colligata esse videtur, atque apparet, uniuscujusque sceleris 
poenam esse sufferendam. 


Figuram draconibus vectam Raoul Rochette (Mon. ined. p. 63. Anm. 5) Me- 
deam appellavit pariter atque in anaglyphis effugientem. Sed haec sententia 
rejicienda est, quod anguinei capilli ad Medeae habitum non accommodati 
sunt, deinde quod figura mascula est, denique quia inscriptione OISTPO*X 
illustratur. Otto Jahn etiam demonstravit, etiam terminatione mascula-os 
significari, personam esse masculam. Numen, cui nomen OIXTPO?;, datum 
erat, a nullo scriptore commemoratur, verum de oestro, quo Jo cruciata est, 
permulti mentionem fecerunt. Praeterea oestro tropice pariter, atque furore, 
Graeci scriptores usi sunt (cf. Soph. Trach. 1244, Antig. 989, Plato Phaedr. 
246, republ. 577. e, leg. 854. b.). Quapropter praesertim quum in Euripidis 
Hercule furente 822 Aócoo dea loquens et agens in scenam introducatur, 

atque sermone Latino Eumenides furiae nominentur (cf. Pollux. 4. 142) con- 
jectura non rejicienda est, oestrum esse furorem Medeae, humana specie 
indutum. Currum draconibus vectum adduxit, ut Medea, caede perpetrata, 
effugere posset, ipse discedet, sicut Peitho apud Tali mortem, re peracta, 
furoreque Medeae placato. Cum hac pictura duae descriptiones comparan- 
dae sunt, quae inveniuntur (R. Rech. M. Ined. p. 63, 385. Arch. Zeit. 1848. 
p. 223. Revue arch. 357, 477). In altera Glauce extensis membris in solio 
recubans studet coronam de capite abripere pariter atque in anaglyphis. 
Senex regio habitu mulierque provecta aetate advolantes ab interprete Creon 
et Merope appellantur. Ab altera parte paedagogus senex pueros abducit. In 
suggestu sedet mulier alata manibus junctis. In altera pictura Medea, Phry- 
gio vestimento mitraque induta, alterum puerum gladio interficere studet, 
alterius defuncti corpus in ara recubat. Paedagogus barbatus, altera manu 
sublata, altera instrumenta gymnica tenente, oculis in caedem conversis, 
terrore perturbatus esse videtur. Numerus personarum minor est, quam in 
amphora Canusina depictae sunt. Ceterum annotandum est, paedagogum in 
utraque pictura provecta, in Canusina amphora juvenili aetate esse. Etiam 
paedagogus pueros ad Glaucen adduxit. Pictor igitor non Euripidem secutus 
esse videtur. Tandem superiorem picturam amphorae Canusinae contemple- 
mur. Ab utraque parte tripodes in columnis positi significant, amphoram esse 
donum votivum. Ab altera parte Hercules clava, arcu, pelle leonina instructus 
stat prope Minervam sedentem. In altera parte duo juvenes chlamydibus 
induti adsunt. Ex instrumentis gymnicis, pileo, duabus stellis, quae supra 
capita eorum conspiciuntur, Castorem Pollucemque appellandos esse, ap- 
paret. Admirari non possumus, tres praeclarissimos Argonautas Deamque 
patronam in eodem monumento esse depictos, quo fabula ducis illustratur. 
Hercules praesertim propterea huic loco accommodatus est, quod Mede- 
am ad eum Corintho fugam cepisse Diodorus 4. 54. 55 tradidit. Otto Jahn 
utraque pictura (amphor. Canus. et vasc. R. Roch.) comparanda conjecit, 
pictorem amphorae Canusinae posuisse, fore ut alter puer a paedagogo 
protectus matrem effugeret, atque hanc picturam Diodoro 4. 54 respondere, 
qui, Thessalum fugam cepisse, tradidit. Definite hanc ingeniosam sententiam 
rejicere nequeo, sed tantam subtilitatem a pictore observatam esse non puto, 
sed potius varietatis causa modo parricidium simplex modo duplex esse 
dispositum arbitror. Hoc autem definite contendere possumus, artificem 
Euripidem non esse imitatum. 

Etenim primum apud Euripidem 582 Aeetes nondum mortem occubuit, 
in amphora autem umbra ejus depicta est, deinde Euripidis nihil de Merope, 
Hippote, Oestro tradidit, tum mors Glaucae magis prominet, quam fabula 
Medeae postulat, tum paedagogus Euripidis senex est, qua aetate in ceteris 
monumentis depictus est, in amphora juvenis, denique hanc sententiam 
secutus sum propter mutilatam inscriptionem in tecto arcis. K...(O)N KPE- 
ON'TEIA Miliin conjecit, supplendum esse; KogrvàuON KPEONTEIA, iisque 
verbis arcem Creontis esse illustratam. Otto Jahn, illo supplemento rejecto, 

supplevit: K..xpeQNN iisque nominibus Creontem ejusque arcem esse illu- 
stratum, arbitratus est. Sed hac re non explicatur, quod K... significet. Itaque 
quum etiam inscriptione Kocov:eta Glauce sive Creusa illustrari nequeat, 
quoniam nomina, quae terminationem ejusmodi habent, mulieribus non da- 
ta sunt, atque inscriptiones, quibus arces illustrantur, in aliis monumentis 
inveniri non videantur: ego hanc conjecturam propono, quae mihi tabulam 
Iliacam contemplanti in mentem venit, ubi IAIOY IIEPXIX KATA YXTHI- 
XOPON inscriptum est. Forsitan in amphora Canusina legendum sit Koxa 
tOQNoc KPEONTEIAv vel Kaxa óvo£)Noc etc. quare significatur, artificem 
tragoediam vel carmen epicum deperditum, quod ,Creonteia" inscriptum 
erat, cujuslibet poetae imitatum esse. Similes inscriptiones saepenumero 
inveniuntur velut 'Ogeo xe(o, O6660tto, Eoponsía etc. Alio modo ego hanc rem 
interpretari nequeo. 

6 Cap. 6. — De rebus a Medea Athenis gestis. 


Diodorus 4. 54 Medeam tradidit Corintho ad Herculem Thebas se contu- 
lisse, qui ei in Colchide patria promiserat fore, si in calamitate versaretur, ut 
ipse ei adjumento esset. Tum Herculem insanientem magicis herbis curasse 
dicitur. Sed quum Hercules duodecim labores suscepisset, atque Thebis 
profectus esset, Medea se ad Aegeum Athenas contulit. Servius (ad. Aen. 7. 
756) tradidit, Medeam in Italiam venisse atque ad Fucinum lacum Marrubios 
remedia contra angues docuisse. Guamobrem nomen Auguitiae accepisse 
dicitur (cf. Munkeri not. ad Hyg. 26, ubi variae lectiones nominis ,Anguitia 
Anguicia Angitia^ commemorantur). Secundum Coelium apud Solinum (c. 8) 
Anguitia nomen alius numinis fuit (cf. Sil. Italic. 8. Gloss. Cyrilli. s. v. 2. Myth. 
ed. Bode 136). Secundum Hyginum 26 in Absori insula, ubi Absyrtus sepultus 
est, serpentes quorum multitudine incolae premebantur, in tumulo patris 
conclusit. Secundum Apollodorum 1. 9, 28, Pausaniam 2. 3, 8 ceterosque 
scriptores, ut in Euripidis tragoedia 1385 Corintho Athenas fugam cepit. Ibi 
Aegeo filium Medum vel Medontem peperit. Tum (cf. Plutarch. Thes. 12. 1 Myth. 
ed. Bode 48. Athenae. 13. 557) Theseo, ut filius ipsius imperium acciperet, 
insidiatus est. Ad hanc rem etiam fragmenta pertinent, quae de tragoedia 
Euripidis, ,Aegens" inscripta exstant (cf. Welk. Gr. Trag.). Primum Theseum 
jussit cum ingente tauro pugnare. Tauro occiso, regem in opinionem adduxit, 
hospitem, ut imperio potiretur, studere eum interficere. Tali modo Aegeum 
tanto timore implevit, ut, rege assentiente, Theseo, quem pater nondum co- 
gnoverat, venenum in poculo miscere auderet. Aegeus autem subito, quum ex 
gladio filium cognovisset, poculum veneno infectum prostravit. Tum Medea 
coacta est, Athenis effugere, et secundum Dosiadam (ara 1) virili vestimento 
induta in Asiam se contulit. Hyginus 26 tradidit, Dianae sacerdotes Aegeo 
mandasse, ut Medeam Athenis expelleret, quum ejus parricidio urbs inquina- 
retur. Diodorus 55 (cf. sch. Eur. Med. 2G) retulit, Medeam ab Hippote Glaucae 
fratre Athenis capitis accusatam, ab Aegeo autem crimine absolutam esse. 
Postea, quum veneficii accusata esset, Aegeus eam ad Phoenicum regem du- 
xit, ab eoque in matrimonium ducta filium Medum peperit, quem Hesiodus et 
Cinaethon, Jasonis filium, ceteri autem scriptores, Aegei fuisse, tradiderunt. 

Res a Medea Athenis gestae tribus monumentis illustrantur primum cylice 
(r. Pelagi Mediol. Emil Braun Schale des Kodrus. Rom 1843, d. Gotha 1843; 
Brunn Berl. Jahrb. 1845. p. 781-3; O. Jahn Archàolog. Aufsatz. p. 181; Bergk 
Ztschr. f. Altw. 1844. p. 187). Cum viro barbato sceptrum tenente colloquitur 
juvenis chlamyde indutus, caligis petasoque instructus, gladio hastaque 
armatus. Mulier hilari vultu, longo chitone induta, capite cecryphalo tecto, 
manu galeam tenente, colloquitur cum viro barbato clypeo hastaque armato. 
Galea petasusque de pariete dependent. Mulier tristi vultu velamento operta 
oculos in ceteros convertit. Inscriptiones nos docent, Aegeum esse Theseo 
discessuro valedicentem. Eadem res compluribus monumentis illustratur 
(cf. Gerh. Auserles. Vasb. 158). Alter vir barbatus Phorbas nominatur. Itaque 

apparet, Theseum bellum contra Amazones parare, quoniam scholiasta (ad 
Pind. Nem. 5. 89. Pherecyd.) tradidit, Phorbantem Theseo illud hellum paranti 
auxilium tulisse. Mulieres inscriptionibus ,Aethra Medea" illustrantur. Aethra 
mater Thesei tristi vultu est, quia filius se in periculum mittit. Medea autem, 
quoniam nihil magis eam quam Thesei mortem optasse, scriptores retulerunt, 
laetitia gestiens Phorbantem incitat, ut, armis captis, proficiscantur. 
Deinde res a Medea Athenis gestae compluribus anaglyphis fictilibus 
illustrantur. Duo mutilata monumenta in Museo Berol. et Jenae inveniuntur 
(publ. Winkelm. Mon. In. 127. Millin G. M. 153. 577). Juvenis sedens gladio 
armatus chlamyde indutus pateram ad os apponit, ad quam vir barbatus, 
cujus pectus solum exstat, manus porrigit. Winkelmann et Millin arbitrati 
sunt, Machaonem esse, aegroto Eurypylo medicamentum dantem. Postea 
autem, quum incolume anaglyphum musei Britannici (publ. Combe Terr. of 
th. Br. M. 28. Inghir. Gall. Omeric. 117) cum illo fragmento comparatum esset, 
ubi apparet, virum barbatum magno cum impetu se proripuisse, ut juvenem 
prohiberet, quominus e patera biberet, atque a tergo juvenis mulier longo 
chitone induta, manu pateram tenente, ab alteraque parte duae mulieres 
adsunt, oculis in juvenem conversis, primus Tólken (Staatszeitung 1834. 
N. 385) demonstravit, juvenem esse Theseum, mulierem autem pateram 
tenentem Medeam, quae venenum in poculo miscuerit, virum barbatum 
Aegeum, postquam e gladio, quod in anaglypho valde prominet, cognovit, 
magno cum impetu aggressum, ut poculum filio eriperet. Mulierem, quae a 
tergo Aegei stat, Otto Jahn Arch. Zeit. 1848. p. 317. Aethram matrem Thesei 
nominavit. Hanc sententiam praesertim propterea secutus sum, quod eodem 
habitu, quo in cylice, ficta est. Tertia mulier serva nou esse videtur, quia 
eodem vestimento induta, ceterumque pariter atque Aethra prominet. Quo 
nomine appellanda sit, e tertio monumento ostendere, ut opinor, possum. 
Praeclarum vas Midiae est, cujus complures explicationes (apud Win- 
kelm. Millin. M. G. 94. 385. Hamilton d. Hancarvill. 1. 138 ff.) exstant, quae 
omnes, postquam Gerhard (cf. S. Berl. Akad. 1839) inscriptiones invenit, re- 
jectae sunt. Ad nostram rem non pertinet rapina Leucippidum per Castorem 
Pollucemque, sed inferior pictura vasis. Haec in tres partes dispertienda 
est. In media parte Hercules aurea mala Hesperidum accepit cum Jolao et 
Clytio filio Euryti, qui Herculem artem jaculandi docuerat, Minerva Hygiea 
adjuvante. In secunda parte vir barbatus sedens regio vestimento indutus, 
capite diademate ornato, manu sceptrum tenente, cum juvene colloquitur 
chlamyde induto, hastaque armato. Cujus a tergo mulierem Phrygio habitu, 
manu arcam tenente, mulier Graeco habitu hilarique vultu adducit. Utramque 
mulier Graeco habitu stephaneque ornata sequitur, oculis in terram dejectis. 
In tertia parte colloquuntur quatuor stautes unusque sedens juvenis, petasis 
hastisque armati cum muliere in suggestu sedente Graeco habitu stepha- 
neque ornata. Gerhard, postquam inscriptiones invenit, arbitratus est, in 
secunda parte juvenem, inscriptione «uox illustratum, Jasonem esse, a 
rege sedente, cujus de nomine restat A—*,, quod supplevit AirxnYX, Medeam 

filiam petentem, quo nomine mulier Phrygia illustratur. Philocteten conjecit 
nomen esse appellativum atque significare, Jasonem aureum vellus et Mede- 
am petere. Ceteras mulieres inscriptionibus NIOIIH E-EPA illustratas, non 
explicavit. Tertiam partem, Gerhard putat, spectare ad vitam domesticam, 
atque illos quinque juvenes mulierem, cujus nomen Xpuoic pertineat ad ejus 
divitias, in matrimonium petere. 

Ego hanc interpretationem rejicio primum quod duae mulieres non expli- 
cantur, deinde quod Aeetes eodem Phrygio vestimento indutus sit quo filia 
necesse est, tum narratio unius poetae, Jasonem ab Aeete Medeam appeti- 
visse in matrimonium, a ceteris scriptoribus abhorret, tum quod perpauca 
exempla nominis appellativi in vasculorom picturia inveniuntur. Gerhard 
quidem proposuit illam picturam, in qua Hercules (Arch. Zeit. 3. taf. 35 p. 
161 Auserl. Vasb. 2. 155) quem Diodorus 4. 41 ducem Argonautarum fuisse 
tradidit, inscriptione Aoymvaucrg illustratur. Sed, ducem ab exercitu nomen 
accepisse, sicut rex de populo velut o IIégonc, quo rex Persarum significatur, 
nominari solet, non offendit. Sed admiremur necesse est, quod loco nominis 
cupiditas posita est. Denique commemorandum est, mulierem, inscriptione 
xgvotc illustratam, tantopere prominere, ut magis divinam quam humanam 
speciem habeat. Quapropter aliam explicationem propono, atque orationem 
a quinque juvenibus incipio. Inscriptionibus illustrantur IIIIIO-ON, AN...X..., 
KAYMENO?, OINEYX, AHMO?9XC-. Mutilata nomina Gerhard supplevit: ITI- 
IIOxoQN, ANxtoyoc, AHMOd(»y. A Pausania (1; 5, 2 18; 18, 1) ubi heroes 
eponymos Athenienses enumerat, proferuntur nomina haec: Hippothoon fi- 
lius Neptuni Alopaeque; Antiochus filius Herculis Medeaeque vel Mideae 
filiae Phylantis; Oeneus filius Pandionis; Demophon filius Celei; Clymenus 
filius Oenei; (Apolld. 1. 8. 1) Aegeus filius Pandionis. Nobis offendat necesse 
est, heroes eponymos Athenienses in rebus domesticis versari. Guapropter 
ego hanc rem antiquissimis temporibus gestam esse puto. Guomodo res 
explicanda sit, ex altera parte picturae apparere videtur. Regem sedentem 
Graeco habitu, quem Gerhard Aeeten nominavit, ego, quum de ejus nomine 
A...3 exstet, atque Aegeus ex numero esset heroum eponymorum, Aegeum 
appello. Quodsi supra ex Euripidis tragoedia compertum habemus, Aegeum, 
spe incitatum, fore ut prolem acciperet, Medeae hospitium promisisse atque 
Diodorus tradidit, Medeam Corintho ad Herculem profugisse, postea autem, 
quum duodecim labores suscepisset, ad Aegeum se contulisse, atque in me- 
dia parte picturae nostrae unus duodecim laborum depictus est: conjectura 
mihi probari posse videtur, in altera parte Medeam a Philoctete, quem ami- 
cissimum Herculis fuisse Diodorus 4. 38 (cf. Soph. Phil.) tradidit, postcaquam 
Hercules duodecim labores suscepit, ad Aegeum ductam esse, manu arcam 
tenentem plenam magicis herbis, quibus fore, ut prolem acciperet, Aegeo 
pollicita erat. Ceteras mulieres conjeci esse Chalciopam filiam Rhexeno- 
ris, uxorem Aegei (cf. Apolld. 3. 15, 6) atque Aethram filiam Pitthei Aegei 
sponsam, quam jam supra in cylice Codri et anaglypho fictili conspeximus. 
Inscriptiones enim NIOIIH, E.EPA mutilatas esse, quoniam nullo alio loco 

inveniuntur, atque supplendas, conjeci yoXAKTIOIIH, E9EPA. Etenim eundem 
pictorem, arbitror, a quo in superiore pictura nomen Leucippidis ,Hilaeira" in 
Eleram mutatum est, etiam Aethram in Etheram commutare non dubitasse. 


Itaque, dum Philoctetes Aegeo nuntium Herculis fert de Medea, eam 
Aethra laetitia gestiens, quod, prolem magica arte accipere posse, audivit, 
ad regem adducit. Chalciope autem propter sterilitatem (Apolld. 3. 15, 6) 
tristis, oculis ad terram conversis, eas sequitur. 


Forsitan igitur altera mulier, quae in anaglypho fictili prope Aethram stat, 
cf. p. 87 Chalciope Aegei uxor appellanda sit. 


Altera quaestio est, quomodo tertia pars picturae cum hac conjungenda 
sit. Mulierem in suggestu sedentem jam supra dixi, divinam speciem habere, 
praesertim cum Minerva Hygiea eodem habitu in media pictura conspiciatur. 
Propterea, quod inscriptione yceuotc illustrata, atque in altera parte Philocte- 
tes depictus est, mihi in mentem venit, mulierem esse Chrysen nympham. 
Philoctetes enim secundum Tzetzen (ad Lyc. 911) quum amorem nymphae 
repudiavisset, ut poena ab eo repeteretur, anguis morsu vulneratus esse 
dicitur. Praeterea Dionysius HaL. 1. 61 ff. (Dosiad. 1, 24) Servius (ad Aen. 2. 
325) tradiderunt, Chryseu Pallantis filiam, quum a Dardano in matrimonium 
duceretur, et cum eo in Asiam se conferret, a Minerva palladia dotis nomi- 
ne accepisse, oraculo addito, quamdiu palladia ab ea servarentur fore ut 
imperio non privaretur. Pallas ab nonnullis scriptoribus filius Lycaonis regis 
Arcadiae, ab aliis (cf. Serv. ad Aen. 8. 54) filius vel frater Aegei nominatur, qui 
Athenis expulsus, in Arcadiam se contulerit. Ex hac narratione quum fabulam 
Chrysae Athenis ortam esse apparere videatur, conjeci, quinque juvenes, 
quos iter fecisse petasis significatur, ab Aegeo ad Chrysen, quae erat ejus 
neptis, esse missos, ut eam propter exsilium iratam in gratiam reducerent, 
atque Palladia Athenas reportarent, praesertim quum nomine Demophontis 
Palladii rapina in mentem nobis revocetur. Sic haec pars, ubi Athenienses a 
Chryse palladia petunt, mediae picturae respondet, ubi Hercules aurea mala 
ab Hesperidibus accipit. Sed illa explicatio offendit, quod nulla re palladia 
significentur. Quapropter alteram interpretationem propono. 


Pausanias 1. 14, 6. narravit, Aegeum propter iram Veneris Uraniae prole 
fuisse privatum. Mulierem igitur in suggestu sedentem, puto appellandam 
esse Venerem. Nam et habitus ejus et nomen huic Deae accommodatum 
est, quum similia nomina ejus exstent, velut ypuoér, Odyss. 4. 337, 342 (cf. 
Hom. hym. in Aphr. 1) atque Minerva in media pictura non ipso nomine sed 
cognomine appellata sit ,'Tl'IEA." Quocirca hanc explicationem propono. In 
altera parte Medea Aegeo pollicitus est fore ut magica arte prolem acciperet, 
in hac pictura quinque juvenes ab Aegeo ad Venerem missi sunt, ut iram ejus 
precibus atque promisso placarent, fore ut rex ei (cf. Paus. 1. 14, 6) templum 
aedificaret. Venerem Aegeo veniam dedisse, eumque prolem accepisse, 
partim ex hilari vultu Deae, partim ex scriptoribus apparet. 


54 


7 Cap.7. — De Medeae reditu in Asiam ejusque im- 
mortalitate. 


Aeetes post fugam filiae a fratre Perse regno privatus erat, oraculum 
autem acceperat, fore ut a Medea filia in imperium restitueretur (cf. Valer. 
Flacc. 5. 684). Medeam patrem, Perse occiso, restituisse, plerique scriptores 
tradiderunt (Apollod. 1. 9, 28 Diodor. 4. 56). Copiose de hac re Hyginus 
27 retulit. Medus enim filius Medeae ad Persen venit simulans, se esse 
Hippotem Creontis filium, atque a rege benigne exceptus est. Tum adventavit 
ad eum Medea simulans, se esse sacerdotem Dianae atque venisse, ut 
magicis herbis inopiam frugum famemque averteret. Posteaquam audivit, 
Hippotem adventasse, timore ejus incitata, Persen in opinionem adduxit, 
illum imperium appetere, atque, rege assentiente, Medo venenum in poculo 
miscuit. Sed quum filium cognovisset, ei persuasit, ut regem interficeret. Tum 
in utrumque imperium esse translatum Hyginus 27 tradidit, atque populos, 
quos Pausanias 2. 3, 8 et Herodotus 7. 67. antea Arios nominatos esse, 
retulerunt, nomen Medorum ab iis accepisse. Strabo p. 526 addidit, etiam 
vestimentum Medorum a Medea originem traxisse. Philostratus (vita Apollon 
Thyan. 1. 25) tradidit. Medeam Babyloniam condidisse. (cf. Ovid. Met. 7. 391; 1 
Myth. ed. Bode 48). A ceteris scriptoribus discrepant Justinus 42, 1 et Tacitus 
(AnnaL. 6. 34). Jasonem enim divortii cum Medea facti poenituisse, atque 
uxorem ab Aegeo expulsam Medumque privignum benigne excepisse, deinde 
cum iis in Colchidem reversus, Aeeten in imperium restituisse dicitur. Tacitus 
addidit eum in regno socero successisse. Medus secundum Apollodorum 1. 
9, 28 bellum contra Indos gessisse, atque, magna victoria reportata, in India 
mortem occubuisse dicitur. Strabo (p. 496, 585) etiam Jasonem bellum in 
Indiam intulisse tradidit. 


Medeae amore Jovem incensum esse scholiasta (ad. Pind. Ol. 13. 74) 
tradidit. Juppiter autem ab ea repudiatus esse dicitur propterea, quod Juno- 
nis iram pertimescebat. Quocirca ei Juno gratiam habuit, atque effecit, ut 
ejus liberi immortalitatem adipiscerentur. Pausanias autem 2. 3, 11 ut jam 
supradixi, narravit, hoc optatum Medeae non expletum esse. 


Ipsam immortalem factam esse Musaeus in Isthmiis (cf. Schol. Eur. Med. 
9) retulit, atque in elysio ab Achille in matrimonium ductam esse, Tzetzes 
(ad Lyc. 174) tradidit. (cf. Sch. ad. Apoll. Arg. 4. 814). Hanc rem secundum 
Apollonium 4. 814 Junonem Thetidi promisisse jam supradixi. Cum Thetide 
certasse dicitur (Ptolem. Heph. 5. Phot. bibl. ed. Bec. 156. a. 138) utra pulchri- 
or esset, atque Idomeneum regem Cretae judicem fecisse, sed quum hic, 
Thetidem pulchriorem esse judicasset, Medeam iratam exclamasse: ,Kofjxec 
ài deOo xo" quae verba proverbio increbruerunt. 


Templum Medeae apud Macrobium (Sat. ed. Bipont. 1. p. 259) comme- 
moratum est. Hoc templum et Bonae Deae et Junoni et Medeae dedicatum 
erat. In eo infuisse serpentes et herbae magicae, quibus sacerdotes morbis 

mederi solerent, atque nemini viro licitum fuisse dicitur in templum ingredi, 
quum Medea propter adulterium Jasonis omnibus viris succenseret. 


Monumenta, quibus reditus Medeae ejusque immortalitas illustratur, non 
exstant. 


In parte 1 mounmenta artium litterarumque critica ratione tractantur. 
In parte 3 fabula ipsa critica ratione tractatur et explicatur. 

8 Vita. 


Ego Carolus Theodorus Pyl natus sum in Pommerania Gryphiae 1G. Nov. 
1826 patre Godofredo Theodoro Pyl jurisconsiliario atque procuratore prima- 
rio judicii sulici, quod Gryphiae floruit. 

Parentum studio primis litteris eruditus, anno 1833 in 6 classem gymna- 
sii Gryphiensis, atque, postquam probationis periculum subii, testimonium 
maturitatis consecutus, anno 1846 in civitatem universitatis Gryphiensis 
receptus et in facultatem philosophicam adscriptus sum. 


Deinde anno 1847 Gottingae ad litteras in Georgia Augusta universitate 
incubui, tum anno 1848 in patriam reversus iterum in civitatem universi- 
talis Gryphiensis receptus, denique anno 1849 numero civium Fridericae 
Guilelmae universitalis Berolinensis sum adscriptus. 


Jam puerili aetate, quamdiu gymnasii alumnus eram, maximam operam 
in artem musicam et graphicen et poeticen atque eas litteras, quae ad artes 
liberales pertinent, contuli. 


Certum autem genus cursumque vivendi, quod sequerer necesse erat, eti- 
amtunc cognovi, ubi in universitatem receptus me ad Ottonem Jahn contuli. 
Etenim partim ejus lectionibus de artibus litterisque Graecorum et Roma- 
norum partim in ejus societate archaeologica earum artium doctrina imbutus 
sum, in quas jam puer maximo cum studio incubui. 


Posteaquam Otto Jahn in universitatem Lipsiensem vocatus est, in socie- 
tate archaeologica, cui Gryphiae Antonius Urlichs praeest, eandem operam 
artibus navavi. 


Denique, quum Berolini in archaeologicam societatem, cui praeest Eduar- 
dus Gerhard, receptus aim, virique mihi amicissimi humanitate monumenta 
museorum, librosque, qui ad artes pertinent, contemplari et comparare lici- 
tum esset, notitia mea artium litterarumque amplificata et confirmata est. 


Magnum fructum et voluptatem cepi ex lectionibus Augusti Boeckh et 
Caroli Friderici Hermann de antiquitatibus Graecorum. 


Non minorem utilitatem et delectationem percepi, quum Carolum Lach- 
mann Propertii carmina et professorem Gryphiensem Schoemann Pindari 
carmina et Aeschyli tragoedias interpretantes audivi. 

Non minorem operam in litteras patriae contuli partim opera professoris 
W. Mueller Gottingae partim opera professoris A. Hoefer Gryphiae. 

Studium historiae persecutus sum opera professoris Gryphiensis Bar- 
thold, deinde professorum Hoeck et Havemann Gottingae, maxime autem 
lectionibus Leopoldi Ranke oblectatus sum. 

Studiis, quae ad philosophiam pertinent, lectionibus professorum Baier 
et Matthies Gryphiae, atque opera professoris Lotze Gottingae persecutus 
sum. Maximam autem utilitatem et voluptatem percepi, quum in societatem 

philosophicam, cui praeest Berolini Trendelenburg, receptus sum, eumque 
Aristotelis Metaphysica interpretantem audivi. 

Notitia grammaticarum litterarum partim lectionibus Schoemanni im- 
butus sum partim opera professoris Hoefer, qui me linguam sanscritam, et 
grammaticen comparativam docuit, deinde opera professoris Kosegarten, 
qui linguam Arabicam me docuit denique opera lectoris Gottingensis Melford, 
qui linguas Romanicas me docuit. 

Omnibus professoribus, qui et in amicitiam me receperunt, et mihi erant 


adjumento et exemplo gratias ago maximas. 

9 Theses. 


1. Augmentum linguae Sanscritae et Graecae non particulam privativam, 
id quod Bopp (Vergl. Gr. 8. 537; kl. Sauskr. Gr. 8. 287, 1) contendit, sed 
mutilatam reduplicationem esse. 


2. Nomen Jasonis, a verbo i&ouot ductum, non cum radice TO vel (INDH), id 
quod Benfey (Gr. Wurzell. s. v.) contendit, sed cum radice VA cohaerere. 


3. Virum barbatum in anaglypho aeneo cistae Kircherianae, oculis in 
puguam Pollucis cum Amyco conversis, viro laureato sedenti innixum 
(O. Mueller D. A. K. 1. 389) Herculem esse appellandum. 


4. Deam Nerthum, cujus Tacitus (Germ. c. 48) mentionem fecit, Deam 
inferam esse, ejusque nomen cum vocabulo in Germania inferiore 
usitato nerd-er nerd-rig cohaerere. 

